text:
Yimɓe keɓtinirtee ko e goonga kono goonga heɓtinirtaako yimɓe. So en njiɗii faamde hol ko addi ndee filñitaare, alaa e sago ndutto-ɗen gila 01 lewru mee 2014, ñalawma potnooɗo mawnineede, wonti ñalawma sunu e mettere ɓerɗe. Ñalnde 02 e 03 mee ngonaani sara e oo jiɓi-liɓa (chaos). Caggal nde liggotooɓe SNIM kuuɓni aadi hakkunde mum en e ardiiɓe SNIM, caggal nde fayndaare heɓaa,
Yimɓe keɓtinirtee ko e goonga kono goonga heɓtinirtaako yimɓe. So en njiɗii faamde hol ko addi ndee filñitaare, alaa e sago ndutto-ɗen gila 01 lewru mee 2014, ñalawma potnooɗo mawnineede, wonti ñalawma sunu e mettere ɓerɗe. Ñalnde 02 e 03 mee ngonaani sara e oo jiɓi-liɓa (chaos). Caggal nde liggotooɓe SNIM kuuɓni aadi hakkunde mum en e ardiiɓe SNIM, caggal nde fayndaare heɓaa,
liggotooɓe mbaɗii ko meeɗaa waɗeede e nder SNIM, so yettaade 13 000 000 ton oogaandi (minerais). Ardiiɓe gollordu SNIM, calii huuɓnude aadi hakkunde mum en e liggotooɓe. Ɗuum addi filñitaare mawnnde, balɗe tati, ñalnde 01 e 02 e 03 mee 2014, laana njoordi ɗoofaaki Suwoyraat feewde hawngooji laaɗe Nuwaadibu.
Nii woni ardiiɓe gollordu SNIM torii yeewtitde e nulaaɓe liggotooɓe. E nder nguun batu, ardiiɓe SNIM e nulaaɓe walla mbiyen yonaaɓe liggotooɓe (délégué) nanondiri e toɓɓe gaddunooɗe luural ɗee fof, haa heddii toɓɓe ɗiɗi : ɗeen toɓɓe ciifondiraa e dow kaaldigal e nanondiral kono njowaa haa lewru Oktoobar 2014.
Toɓɓere arwaniire ndee, hono “ɓeydugol kuuɓtidinngol njoɓdi liggotooɓe” maa tabitine e nder lewru oktoobar 2014 .
Toɓɓere ɗiɗmere ndee ko njeenaari tolniindi e 30 % kala lewru ndu njeñtudi mum (production) tolnii e 1 200 000 ton.
Mo aawi henndu soña duleendu
Ndeen lewru oktoobar yettiima, ardiiɓe SNIM ñaagii yonaaɓe liggotooɓe yoo ɓeydan ɗum en daawal haa lewru settaambar 2014 mbele ɓe mbaawa huuɓnude aadi maɓɓe e liggotooɓe SNIM. Ɓe njaɓanaa ɗuum nde tawnoo daliilu kollitaaɗo ko teɓɓitagol coodgu oogaandi e nder winndere ndee no diidorinoo. E nder lewru siilo 2014, caggal batu kuuɓtidinngu ngaandoraangu SNIM ñalnde 20-01-2015, hay dara heɓaaka ko ummii e gollorde SNIM. Ndee ooñaare haɗnde ardiiɓe snim huuɓnude piɓondiral hakkunde mum en e gollotooɓe, addi sikkitaare mawnde, rewnde haa nulaaɓe liggotooɓe, pelliti joɗɗinde toragol taƴugol walla mbiyen yowre junngo (debrayage) e geddo liggey (greve), so tawii keɓaani jaabowol ɗoon e balɗe ɗiɗi, caggal nde njowi juuɗe waktuuji nayi tuggi 10h haa 14h ñalnde alarba 28-01-2015.
Ndeen lajal ngal yettiima, jaabowol SNIM ko adii fof ko etaade hulɓinde, saakde, yeende, huutoraade kinɗe ngam sarde e fusde njuɓɓudi ndi liggotooɓe lelni ndii.
En calaaki, etee eɗen paami nduu gollordu SNIM ko ndu ngenndi Muritani, endu foti addude ballal mayru e nder jookli leydi Muritani fof, kono en mbaawa faamde nde ndu ɗawata ɓee liggotooɓe ɓe tampataa, kaaɓataa, ngoytotaako, ɓe nguurndam ɓurti muusde, wuurɓe e ñamaale, ɓe janngo mum en humpi, sabu waasde ɗum en yoɓeede hakke mum en, waasde ɗum en waɗtoreede e hormeede, ɓe neɗɗaagu mum en waasi heɓtineede, sabu miskinaagu njaltungu aada, ɓe warñeende mum en siiɓatee, ɓe punndi ñawni haa mbiyi bof, nguleeki yoorni haa mbiyi koŋ, ɓe ɓalli mbaɗi peƴƴi Alla e jaangol, ɓee heen henndu wumni. Ɓee liggotooɓe e kala sahaa e kala dumunna, ɓe ngalaa fooftere, ɓee jaambareeɓe, sahodinɓe, ene poti rokkeede geɗal mum en haa timma, mbeltinee mbele ina cuusa, ɓeyda mbaawka mum en. Hannde e nder nguurndam, kala liggotooɗo e SNIM ronkii faamde ko oo baɗ-boɗiijo yiɗi waɗde.
Ndeen liggotooɓe paamii wonaani e miijo ardiiɓe SNIM huuɓnude aadi, ɓe pelliti geddude liggey ñalnde 30-01-2015. Gila ndeen fayi hannde ko e filñitaare kam e mottondiral ɓe ngoni. So tawii fulɓe ina mbiya ko maayi e raddo fof ko jaawngal defii, hannde maaytere (paralysie) oogooɗe SNIM ko gardiiɗo ɗum oo defii e tee luural hakkunde golloowo e gollinoowo, kam e tabital gollordu SNIM e ñiiɓal mum fof ko wul Wudaa roondii.
Fenaande noon so heelnii, beeli owat. Kono so goonga feeñii, fellitii haɓde e fenaande, mbele artira nuunɗal e potal, gooto fof wuura celluɗam, ceniɗam, weytoo e nder jojjanɗi mum, yoo taw doole e ndoolndolaagu mum pelmotaako njuuɓudi mum waɗa ɗum no aadorii waɗirde e yeeso kala luutndiiɗo yiɗde mum. E nder nguurndam kala liggotooɗo e SNIM ko ɗam hakkunde alɗuɓe joom doole en, siiɓotooɓe ƴiiƴam miskineeɓe e waasɓe ɓe naamndaaki so wonaa nguurndam moƴƴam. So doole e fenannde mbaɗdii lannda, nafata ko hakke tawa woɗɗaani, sabu ko hakke tan waawi faabaade goonga. Hakke noon, ko oo sagata mo yiyotaako, anndotaako so wonaa e golle mum, dentinoowo ɓerɓe doofolɓe, loowa e nder majje dental goonga, jahdungal e pellital, deeƴre, newaare e nehtaare. Nguu mboofu noon mokobaa mum ko Mohammed Abdallaahi wul Wudda gardiiɗo gollordu SNIM. Ko kanko saabii ngol tanitilol (revolution) haa murteende duñi oo yonta paayodinɗo waɗde ɗoo ko wayri waɗeede gila e hitaande 1968. E ndaɓɓa, hakkillaaji nuunɗuɓe ɓuri jaggude ko kala ko ardunoo doole e fenaande, heewi joofirde ko e borjeende e firtaare yaawnde, hono no ardunoo nii. Oo gaaɓtaro mo faamataa filñitaare hay sinno ko liggotooɗo gooto, ko iiñturu wonande leydi no woorunoo, haalaaka noon nde tolni ujunnaaje ɗiɗi haa e tati. Gila ndee filñitaare dawi haa ñalnde nuldu-ɗen ndee winndannde, kaaldigal waɗaani hakkuunde SNIM e liggotooɓe mum, maa mbiyaa koko nanondiraa yoo woppe haa ñola. SNIM hannde ina gollina ko ina tolnoo e 5 000 neɗɗo, tawi keewal ngal, ko Suwoyraat woni ko ina tolnoo e 3 753 neɗɗo. Ndeke ko ɗoo doole SNIM ngoni. Hol no gardiiɗo ɗooynortoo jamaanu potɗo nii heewde ?
Mawɗo leydi e njillu mum Suwoyraat ñalnde 28-11-2014 wiyiino : “hisataa e ngol caamgol coodgu oogaandi so wonaa sosiyetee dañɗo mbaawka ustude peragol ɓurtungol. Onon ubriyeeji, kaadaruuji, direktooruuji paamee gooto e mon fof ɗo waawi wonde, yo addu ballal mum mbele sosiyetee SNIM ina waawa daɗde e sahaa gonaaɗo oo”. Mbele o yiɗnoo ko jeertinde ko kala seppo o alaa e mum etee hay gooto woto yeewtid e mum, etee gooto fof yo rooto hakke mum totta SNIM. Ndaw ko haanaani !
Gila nde seppo ngoo seppi ñalnde 30-01-2015 fayi hannde, laana njoorndi ɗooforaaki no fotiri nder oogirɗe Suwoyraat fayde e hawngooji laaɗe ndiyam Nuwaadibu. Ko goonga sahaa fof laana ina yaha tawa ina fooɗa 60 haa 70 wago, kono mbele ɗuum ina fotndee walla ina lomtoo laaɗe tati ñalawma tawa ngoota fof ina fooɗa wagooje 180 ? Alaa, wonaa gootum ! Ndeke noon haala so ñawii yoo nanɗe cellu !
Fulɓe mbiyi : “fuunti laamii ɓuri felli laamii”. Tuubaako wiyi : “seerndi laamii ɓuri fuunti laamii”.
En njettii, en mantii, en cemmbinii delegeeji liggotooɓe, kono kadi en njaari kaaɗtudi ɓe sukaaɓe ɓe cuusal mum en, caasal mum en peri laawol ngootaagu e ɓamtaare. Yoo wuur ɓamtoo kala to liggotooɗo waawi wonnde. Haa yeeso ko laawol.
Ñalnde 12-02-2015
Haamiidu Mammadu Bah kalfinaaɗo jaŋde FƁPM Catal Suwoyraat.


c: text/html

text:
Min kabriino on e Fooyre Ɓamtaare toŋ 52 marse 2008, wonde Catal Fedde Ɓamtaare Pulaar e Muritani to Likseyba heɓiino jokkondirde e Fedde winndereyankoore lollirnde FLM e catal jooɗingal to Kayhayɗi, laamorgo diiwaan Gorgol.
Jokkondiral ngal ko e yeeso haɓaade humambinnagu nde tawnoo ndee hare ko hare nde FƁPM seeraani e haɓeede gila 1974,
Min kabriino on e Fooyre Ɓamtaare toŋ 52 marse 2008, wonde Catal Fedde Ɓamtaare Pulaar e Muritani to Likseyba heɓiino jokkondirde e Fedde winndereyankoore lollirnde FLM e catal jooɗingal to Kayhayɗi, laamorgo diiwaan Gorgol.
Jokkondiral ngal ko e yeeso haɓaade humambinnagu nde tawnoo ndee hare ko hare nde FƁPM seeraani e haɓeede gila 1974,
hitaande cosgol Fedde nde kam e darnde Catal Likseyba gila sosaa e hitaande 1980. Ko e nder ngaal jokkondiral FLM neldi kebloowo jannginooɓe ngam heblana catal ngal jannginooɓe mbele ina humpitoo laabi jannginirɗi e karallaagal janngingol e hol no duɗe ɗowretee.
E maayirɗe lewru feebariyee, darorɗe mars 2008, heblo ngo yuɓɓinaa e Likseyba. Ko musiɗɗo Muusaa Jibi Taal ari e innde FLM ngam heblude jannginooɓe. Muusaa noon ko kebloowo ŋanaa, fanniyanke, kumpitiiɗo gollal mum, newiiɗo, nehiiɗo, neɗɗiiɗo, paamnoowo, muñanɗo paamnotooɗo. Ko oon ceerno Muusaa Jibi waɗi ɗo e Likseyba ñalɗi e banndum ngam heblude ɓeen jannginooɓe.
Ko caggal ngoon heblo duɗe jeegom udditaa ɗo e wuro he, ina njannga. Ko alkamiisa 12/11/09 dokkitgol seedanteeje waɗi to galle hooreejo catal Likseyba, hono Abuu Hammadi Dem. Ko worɓe 9 e rewɓe 14 ngoni jannginooɓe heblaaɓe, ndokkaa sedanteeje e oon kikiiɗe. Ardii dokkitgol seedanteeje ɗe ko hooreejo Catal Likseyba. Nde o ƴetti konngol o yettii no feewi Fedde FLM e catal mum jooɗingal to Kayhayɗi, o teeŋtini njettoor feewde e hooreejo catal fedde FLM to Kayhayɗi, hono sokna Huley Mboh, sabu darnde mum haa jokkondiral hakkunde pelle ɗiɗi ɗe waawi laataade haa jibini ɗee nafooje teeŋtuɗe, haa teeŋti noon e e ngooɗoo heblo, heblo seniingo, sibu dokkitgol ɗee seedanteeje yonii seede. Kanko hooreejo catal Likseyba o duwaniima ceerno Muusaa Jibi ɗownooɗo heblo ngo, tiiɗnii haa waɗi heen ganndal mum e muñal mum e katantaagal mum, haa ko dañaa heen ko dañaa. O yetti heblaaɓe ɓe e tiiɗnaare mum en, muñal mum en, haa mbaawi joofnude ngoo heblo sibu ko ngol woni gadanol ko hono ngal jokkondiral ina dañee e Catal he. Ko ngol woni go’o ko hono ngoo heblo e hono ɗee seedanteeje ina keɓee tuggi ko catal ngal sosaa haa jooni. Hooreejo catal Likseyba yejjitaani yettude darinooɓe gila hanki e Catal he, nduusi ɗum haa ko dañaa ko, dañaa heen. O joofniri duwanaade heɓɓe seedanteeje ɓe, yo njogoro jam e cellal.
Caggal ɗum, gooto kala tottaa seedantaagal mum gooto-gooto, kelle poɓɓi, ɓerɗe keewi weltaare e oo kikiiɗe naatɗo e daartol nguurndam catal Likseyba.
Abuu Aamadu Joop

robotstxt: allowed

filter: keep


text:
Kuuwruɗum ekkitol Bibel
Kuuwruɗum ekkitol Bibel ɗo foti wallugo ma ekkitugo Bibel seɗɗa seɗɗa deydey no a yiɗiri.
Study With a Personal Instructor
Ngam ɗume ekkitaago Bibel?
Bibel ɗon hokka jaawaabuuji dow ƴamɗe mawɗe ɗe yimɓe miliyoŋji nder duniyaaru ƴamata. On ngiɗi waɗugo bana maɓɓe na?
Ko waɗete wakkati ekkitaaki Bibel?
Nder duniyaaru fuu, ɓe anndi Seedooɓe Yeehova bana ekkitinooɓe yimɓe Bibel caahu. Ndaare bana noy ɓe ngaɗata.
Ƴamugo ekkitaago Bibel
Keɓe jaŋɗe Bibel caahu, saa’i e pellel no fottani mon.
Use Our Free Bible Study Resources
Video Lessons
Textbooks
Study at Our Public Meetings
Mooɓtorɗe jama’aare Seedooɓe Yeehova
Ɗaɓɓe toy min mooɓtata e noy min ndewata.
Ko waɗete nder Suudu Laamu?
Ngare laarugo bee hoore mon ko yimɓe ngaɗata nder maaru.
Additional Resources
Suudu defte nder enternet
Ɗaɓɓirru nder enternet dow Bibel bee defte seedooɓe Yeehova.


text:
E tonngoode Fooyre yawtunde ndee, ko jokkere sammeere junngo wonnoo, ngolɗoo kadi ko jokkere tergal ɓurngal saɗtude, doktoreeɓe mbaɗi, so jokkande suka gorko jahroowo e duuɓi 21, njogoram ! Ina gasa ndeeɗoo jokkere ɓura haawde yimɓe, nde tawnoo, wonande sammeere junngo ndee, jokkananooɗo oo ko kañum jeyi sammeere junngo ndee, ɗooyene, suka oo jokkanaa ko tergal ittangal e neɗɗo maayɗo. Sammeere junngo, waɗi ko ƴiye e teewu e ɗaɗi, kono njogoram gorko ko tergal baɗngal teewu ko goonga, kono ngal alaa ƴiye, tee ko petotoongal.
Kabaaru oo saaktaa ko ñalnde aljumaa 13 marse 2015. Ko doktoreeɓe to Afrik worgo ngollii ɗum to duɗal jaaɓi haaɗtirde opitaal Tygerberg to nokku ina wiyee Cap. Lebbi tati fat caggal jokkere ndee, suka oo sellii ɗeɗew, ɗum firti tergal ngal heɓtii ndenndaangal kattanɗe mum, so wonde tergal coofirgal e jeñirgal.
Suka oo ko kaddinanooɗo, tergal ngal ñawi, ngal taƴaa ngam daɗndude mo. Waɗii duuɓi tati ko ɗum waɗnoo. Ko wayi noon waɗii toon to leydi hee (to Afrik worgo) fotde laabi 55 e nder duuɓi 250 jawtuɗi ɗii, e wiyde wiɗto wooto waɗanoongo toon.
Ciftinen tan wonde, to leydi Siin, gorko jahroowo e duuɓi 44 jokkananooma njogoram e hitaande 2006, tee jokkere ndee feewiino, kono hakkille jokkanaaɗo oo ronki deeƴde, ngal ittaa. Ina teskaa ko wayi no jokkere sammeere junngo walla jokkere yeeso, walla njogoram gorko, gaa gaa wonde ɗum jokke caɗtuɗe gollaade, ina hasii joomum en njogoo caɗeele huutoraade ɗeen juuɗe, walla ndaartaade e daarorgal, walla no sinuwaa oo nii, weeltinde njogoram « njananam », sibu artata e joomum en ko ayaawo « tergal neɗɗo maayɗo », sibu terɗe jokketeeɗe ɗee keewi itteede ko e yimɓe maayɓe.
Bookara Aamadu Bah


text:
Sappo Arano!
Hannde ko talaata. Suumayee heɓii balɗe sappo (10). Si tawii hikka, fayda, fow ko ƴannde wootere humi lewru ndun, kono saaiijiɗin no serti fota. Wano Ameriki, yette Baajo fottaaɗo woo no dumminii ɓayru ƴalle ɗen no juuti. ƴallal ngal ko leereeji sappo e jowi e feccere. Kono wano New York, nokkeeli buy no woodi e saare nden, ka jamaa me en fottata huntoo e hoore welo welo e yurmondiral. A taway toori, mboyri, gosi, futtii maaro e fonƴe, leemune, buudi, jinjan et ndiyan no jooɗii cenɗe fow hara yimɓe no huuɓiri wa maandel e ɗiya duuɓi ka sukaaɓe e mawɓe muun jokkondiraynoo nde foturo faandii haa ka mawɗo musidal on fii humtagol.
En torike Allahu yo newi nan en timminen lewru ndun e neweende.
Jaaloyanke


text:
Jaltugol Saada Njaay PDS feewde APR ina yahdi e yamiroore gollodiibe makko to Meeri mo Ngijilon. Bano Sal ina habra no yahri:
Ko aljumaa jawtudo oo o nannganoo to Amerik caggal tuumo wallondirde e Hooreejo leydi Caad ngam yeeyde Peterol Leydi Shiin. Gila ndeen ko e dummbirdu o woni ko e dumbirdu.
To wuro Tuubaa to o yehi ngam tawtoreede Maggal Tuubaa, Meeter Wade, hooreejo lannda Pds noosi kadi ko hesɗi.Gaa ‘gaa Umnr Saar gotnooɗo suko makko e lannda Pds, Abdulaay Wade wii ko Meeter Madikee Ñaŋ suɓii cukko mum. Kori ɗum beyɗataa jiiɓru e nder lannda Pds, caggal nde wayɓe no Moodu Jaañ Faada, Sileymaani Ndeene […]
Porofesoor Iba Deer Caam na yahdie yo golle Seek SileymaanI Baal njaŋngine e duɗe Senegaal E ciimtol ngol keɓ-ɗen e jaaynde APS,Porofesoor (Ceerno) Iba Deer Caam,jaŋnginoowo dowrowo ko faati e taarik to duɗal Seek Anta Joop holliri e yiyannde mum yo sukaaɓe leydi Senegaal kaalane, kadi njaŋnginee golle e golwole Seek Sileymaani Baal;“tiitoonde e nder […]
Jiboo Leyti Kah mo innde mum duƴƴidta e daartol politik Senegaal wirniima e oo alkamiisa 14 satambara. O hawri e lajal ko to Dakaar e nder kilinik Madoeen. Ko qset o wirnatee to Dakaar. Nde o naatata e laamu ko duuɓi 25 tan o joginoo. O duusii denndaangal meeɗɓe ardaade Senegaal gila Sengoor haa Makki […]


text:
1Kɛn ara maam m'Piɛr, kɛn debm kaan̰ naabm Isa al‑Masi ɓo m'raaŋsen maktubm se, naase kɛn Raa bɛɛr tɔɔɗsenoga tɔɔɗo ɔɔ iŋgki aan gɔɔ cɛkge ɔɔ wɔɔkkiga maakŋ naaŋge tun Pɔŋ ki, Galat ki, Kapados ki, Azi ki ɔɔ Bitini ki se. 2Naase se Raa Bubu bɛɛr tɔɔɗsenoga tɔɔɗo do dɔkin̰a, kaaɗ kɛn naan̰ uuno doa aan gɔɔ kɛn naan̰ maakin̰ jen ro ki. Ɔɔ ute Nirl Salal se, naan̰ tɛɗsenga 'tɛɗkiga jee naan̰ge gɛn tookŋ taar Isa al‑Masi taa naan̰ asen tugŋ ɗaapm ute moosin̰a. Ɔn̰ Raa asen tɛɗn bɛɛn̰a ɔɔ asen kɛɗn lapin̰ se te maraadin̰a. 3K'tɔɔmki Raa, naan̰ Bubm Mɛljege Isa al‑Masi! Naan̰ se ɛɛjjeki dojege tu ɔɔ oojjenkiga koojn̰ kiji ute ɗoobm Isan kɛn naan̰ durin̰o daan yoge tu se. Taa naan̰ se ɓo, daayum naajege k'j'ɔndki dojege gɛn kɔŋ kaaja, 4ɔɔ j'aakki kaama gɛn nakgen bɛɛ bɛɛ kɛn Raa utu bɔɔbin̰ jeen̰ge tu maakŋ raa ki. Ɔɔ nakgen bɛɛ bɛɛ ese se, tuj eyo, ruum eyo ɔɔ ɔŋ tɛɗ koono eyo. 5Taa kaal maaksen naase aalki do Raa ki se, Raa mala asen bɔɔbm te tɔɔgin̰a bini ɓii kɛn kaam mɔɔtn; ɓii kɛn se, naan̰ asen taaɗn tal ɔɔ naan̰ aajsega. 6Taa kaajn̰ naase ɔŋki se, naase 'maakse raap sakan̰. Ɔɔ kɛn napar dubargen aan dose ki se jaay asen kɛɗn maak‑tuju kic ɓo, cɔkɔ sum ɓo dubargen se utu 'deele. 7Daab se naan̰ kɔŋ tuju, ute naan̰ se kic ɓo j'ɔɔyin̰ pooɗn jaay tɛɗ daabm mɛc. Kaal maakse kic Raa tɛɗin̰ tec bini, taa kaal maaksen do Raa ki se, naan̰ cir daab. Aan gɔɔ daab k'j'ɔɔyin̰ga pooɗn jaay tɛɗ daabm mɛc se, kaal maakjege kic ɓo ute dubargen aan dojege tu se, ute naan̰ se jaay ɓo kaal maakjegen do Raa ki se 'tɛɗn tɔɔgɔ ɔɔ j'ansin̰ kaakŋ jeele. Taa naan̰ se ɓo, ɓii kɛn Isa al‑Masi aɗe ɓaa se, Raa utu asen tɔɔmɔ, asen nooko ɔɔ asen magala. 8Ey num Isa se, naase aakin̰ki te eyo naɓo naase 'jen̰ki. Ɓɔrse kic naase aakin̰ki te eyo, naɓo naase aalki maakse don̰ ki. Ute naan̰ se kic ɓo, naase maakse raap sakan̰ don̰ ki ɔɔ maak‑raapm naase se maak‑raapm taaɗ eyo. 9Taa naase 'jeelki, ute kaal maaksen naase aalki don̰ ki se ɓo, naase utu aki kaajn̰ kosege. 10Kaajn̰ ese se, jee taaɗ taar teeco taar Raa ki do dɔkin̰ se, jeɗoga mɛtin̰ dɛn aak eyo. Naaɗe taaɗoga jeege tu taa bɛɛ kɛn Raa taaɗoga taaɗa ɔɔ utu asesin̰ tɛɗ se. 11Nirl al‑Masi kɛn maakɗe ki se, taaɗɗen ɔɔ al‑Masi se utu 'dabara jaay ɓo utu 'kɔŋ nooko. Taa naan̰ se ɓo, jee taaɗ taar teeco taar Raa ki jeɗo mɛtin̰a ɔɔ jeɗo jeel kaaɗn kɛn nakgen se tap ɓo utu 'deel ɔɔ ɗi. 12Anum taar kɛn Raa taaɗo jee taaɗ taar teeco taar Raa ki do dɔkin̰ se, taar se taaɗ te naaɗe eyo num taaɗ te naase. Ɓɔrse jee taaɗ Labar Jigan gɛn Isa al‑Masi ute Nirl Salal kɛn Raa ɔlin̰o maakŋ raa ki ɓaaɗo taaɗsen mɛtn taar se mala naase ki kici. Ɔɔ taar se, kɔɗn Raage kic ɓo, je ɗoobm 'jeel kɔkŋ mɛtin̰a. 13Kɛn bin num, 'ɗaapki rose gɛn tɛɗn naaba, iŋgki do mɛtɛkse ki ɔɔ aakki kaama do bɛɛ kɛn Isa al‑Masi ɓaaɗoga num utu asen tɛɗ se. 14'Tookki taar Bubse Raa ɔɔ ɔn̰te 'tɛɗki nakŋ kɛn daa rose ɓo jea aan gɔɔ kaaɗ kɛn naase utu 'jeelki te Raa ey ɓɔrt se. 15Aan gɔɔ Raa kɛn daŋse naan̰ debm salal se, naase kic maakŋ kiŋgse ki se, 'tɛɗki jeegen salal kici; 16taa Kitap se taaɗga taaɗ ɔɔ: «'Tɛɗki jeegen salal taa maam se m'debm salal.» 17Raa kɛn naase 'daŋin̰ki Bubse se, naan̰ ɓo kɛn aak jeege paac aas kaasa ɔɔ naŋa kic naan̰ ɔjin̰ bɔɔrɔ te kɛn mɛt ki do nakge tun naan̰ lee tɛɗ se. Bin num, kaaɗ kɛn naase utu 'tiŋgki tiŋg do naaŋ ki se, Raa se 'ɓeerin̰ki. 18Ute kiŋgsen aan gɔɔ gɛn bubsegen do dɔkin̰ se ɔs aay eyo. Taa naan̰ se 'jeelki, Raa se dugsega dose ute zo ɔɔn̰ɔ. Naan̰ dugse dose se, ute nakgen aan gɔɔ daab ute pudda eyo taa naaɗe se utu 'tuju; 19num gaŋ naan̰ dugseno dose ute moosn al‑Masi, aan gɔɔ Goon Baatn sal sal kɛn ɔk tuju ron̰ ki eyo jaay ɛɗ ron̰ sɛrkɛ se. 20Naan̰ se Raa ɓo bɛɛr ɔɔɗin̰o taa kaajn̰ jeege, kaaɗ kɛn naan̰ utu aalo te duni ey ɓɔrtɔ. Ɔɔ naan̰ ɓaaɗo maakŋ ɓiige tun kaam mɔɔtn taa naase. 21Ute ɗoobm al‑Masi se ɓo, naase aalki maakse do Raa kɛn durin̰o daan yoge tu ɔɔ nookin̰ se. Ute naan̰ se ɓo, naase aalki maakse ɔɔ ɔndki dose do Raa ki. 22Taa naase 'tookkiga do taar kɛn mɛt ki se, naase 'tɛɗkiga jeegen salal. Kɛn bin num 'jeki naapa aan gɔɔ gɛnaage. Ɔkki naapa ɔɔn̰ɔ ɔɔ 'jeki naapa ute maakŋ kalaŋ. 23Taar Raa se, naan̰ aan gɔɔ kupm kɛn ruum eyo ɔɔ tuj eyo, num naan̰ tiŋg gɛn daayum daayum ɔɔ ute taar Raa aan gɔɔ kupu se, naan̰ ɔlsen j'oojsenga koojn̰ kiji. 24Taa Kitap taaɗga taaɗ ɔɔ: Jikilimge paac aan gɔɔ mu zɛɛrɛ ɔɔ kaakŋ bɛɛɗe lɛ aan gɔɔ pɔɔn̰ kaaga. Kɛn kaaɗin̰ aanga se, mu se 'tuutu ɔɔ pɔɔn̰in̰ lɛ 'sia. 25Num gaŋ taar Raa se, naan̰ tiŋg gɛn daayum. Ɔɔ taar se ɓo, Labar Jigan gɛn Isa al‑Masi kɛn k'ɓaaɗo k'taaɗsesin̰ se.
Copyrighted Material
Learn More


text:
Sojaen lesdi Uganda wii be widitan rahootooji andindi dow soja’en mabbe wurtiibe iga lesdi Africa cakaari don mari juude ha dol’yuki rewbe e nyamuki neddaaku mabbe.
Kubaruujo soja’en lesdi Uganda Brigadier General Richard Karemire yecci kubaru’en, tonii tumayeeji din latti goonga, kala mo dum tawri bee aybe den fuu tamman hiiteeki nder hiitordu soja’en.
O andini be don hiita soja’en dido be tuumirtee bee marki juude nder kuude kallude irin dee.
Hukuma hakkilanooha hakke innu adama’en andini dow soja’en Uganda yahiibe lesdi Africa cakaari nder kawtal sojaen Deppinoobe rento be kawtal lesde Africa,don mari juude ha dol’yuki bikkoy rewbe bee rewbe nder lesdi ndin.
Fatima/Gurin


text:
Ɗuum janngeteenoo tan ko e defte, ɗo njulaagu aadee en (haa teeŋti e ɓaleeɓe) feewde leyɗe aarabeeɓe walla leyɗe hirnaange daartetee. Jooni nattii daarol, sibu ɗo Libi ɗaa, jehreeji ina ngoodi tawi ko yimɓe njeeyetee heen, haa teeŋti e ɓaleeɓe uujanɓe Orop, no daral jawdi nii. Nana wona duuɓi ɗiɗi jooni ko won ɗeen pelle daraniiɗe jojjanɗe njeertini heen winndere ndee, kono hay gooto waɗtaano heen hakkille. Ko jooni, tele Ameriknaajo biyeteeɗo CNN saakti ɗum e wideyooji ɗo ɓaleeɓe njeeyetee hakkunde 300 e 700 dolaar Amerik (hakkunde 100 000 ugiyya e 250 000 ugiyya).
Ɗuum janngeteenoo tan ko e defte, ɗo njulaagu aadee en (haa teeŋti e ɓaleeɓe) feewde leyɗe aarabeeɓe walla leyɗe hirnaange daartetee. Jooni nattii daarol, sibu ɗo Libi ɗaa, jehreeji ina ngoodi tawi ko yimɓe njeeyetee heen, haa teeŋti e ɓaleeɓe uujanɓe Orop, no daral jawdi nii. Nana wona duuɓi ɗiɗi jooni ko won ɗeen pelle daraniiɗe jojjanɗe njeertini heen winndere ndee, kono hay gooto waɗtaano heen hakkille. Ko jooni, tele Ameriknaajo biyeteeɗo CNN saakti ɗum e wideyooji ɗo ɓaleeɓe njeeyetee hakkunde 300 e 700 dolaar Amerik (hakkunde 100 000 ugiyya e 250 000 ugiyya).
Ko CNN saakti koo kadi alaa guli, sibu ko kamɓe e koye maɓɓe njahi haa Libi, ɓe mbiɗti haa ɓe njiyti heen jehre wootere (heen daral), ɓe mbaɗi kameraaji cuuɗiiɗi pilmi ɗum, ɓe caakti e tele maɓɓe. Hade ɗuum, won neldunooɗo ɓe wideyoo gooto, tiitoonde mum ko “ 900, 1 000 worɓe semmbolinɓe waawɓe gollaade e nammbu ” … Ɓe tawi ko njeeygu aadee en waɗtaaɓe jiyaaɓe to Libi. Nde ɓe ƴeewi ɗum, kaawis nanngi ɓe. Ɓe neldi jaaynooɓe ɗiɗi to Tiripoli yo koolkiso ɗee bone. Ɓeen njiyti toon jehreeji keewɗi baaɗi noon ina njuɓɓinee lewru kala laawol gootol haa laabi ɗiɗi. Nii woni ɓe mbaɗi feere haa ɓe pilmi heen njeeygu ngootu njuɓɓinanoongu nder wuro wooto saraaji laamorgo ngoo.
Caggal ɗuum jaaynooɓe ɓee mbaɗi feere haa ɓe njokkondiri e worɓe ɗiɗi yeeyanooɓe. « Alla e caɗeele e leepte e tampere ɓe kawri ndee, ɓe nattii hay waawde haalde, aɓe ngondi e kulol haa ko ɓe koolaaki hankadi hay gooto ».
Jaaynooɓe ɓee njokkondiri e laamu Libi, ndokki ɗum en seede ɗee golle bonɗe. Ɓeen kunii waɗde wiɗto ngam hoolkisaade.
E wiyde jaaynooɓe ɓee, ina jeyaa e sababuuji nguu njeeygu, uujo feewde Orop, sibu hitaande kala ujunaaje ujunaaje sagata ina etoo dogde Afrik ngam yahde Orop. Ko ɓuri heewde e maɓɓe ndewratnoo ko Libi. Kono laaɗe nattii waawde joofirde noo njoofirtunoo e tufɗe Orop, sibu Orop ko ko ummanii uujooɓe. Nii woni kamɓe uujooɓe ɓee ɓe njookoo ɗoon, ɓe ñaamta njooɓaari maɓɓe haa laaɓa, ɓe keddoo mehɓe e juuɗe samsaara en, ɓe ngonta jiyaaɓe mum en. Kono kam eɗen nganndi ɗumɗoo ko sabaabu peeñɗo oo tan. Sabaabu goonga goonga oo, luggo oo, ko baasal ngal uujooɓe ɓee ndogata e leyɗeele mum en ngal. Ɗum noon ko idii fof, jibini ngal canndallaagal ko baasal e kiiɗal e kareeli e mbayliigaaji ngonka weeyo, walla heen sahaaji yiɗde dañal kaalis ɓurtunde.
So leyɗe Afrik ɗo uujuuɓe ɓee ummortoo ɗoo ina ngardoranoo no moƴƴi, woni so hooreeɓe ɗeen leyɗe ngonaano ardaniiɓe koye mum en, ina mbaaroo ngaluuji leyɗe mum en e nafoore mum heeriinde e nafoore goomuyel watulaaɓe laamɓe satiiɓe ɗum en, maa ɓiɓɓe afiriknaaɓe ndañatno ko nguurdi, yoga heen teeɗantaako yahde Orop walla nootitaade e ɓiɓɓe naange.
Wonande leydi Libi, eɗen mbaawi yooɓtoraade leydi Farayse, haa arti e ngonnooɗo hooreejo e oon sahaa hono Nikolaa Sarkosi, bonnuɗo leydi ndii, addi e mum jiiɓru jibinanndu Maali kam e diiwaan Saahal oo fof caɗeele teeŋtuɗe, jiiɓru artirndu Libi e jamaanu niɓɓo tirbiiji e welmaa-mbaɗaa e golle yoorɓerndeeje e warhooreeje aadee, ɗe yimɓe cikkatnoo njahdii e jamanuuji ɓooyɗi. Yanti heen politik leyɗe tuubakooɓe ko waɗde feere mbele uujooɓe ɓee ina paddee e won leyɗe dewretenooɗe. Nii woni ɓe totta ardiiɓe ɗeen leyɗe kaalisaaji yo paddo uujooɓe. Ndaa ko ngardiigu mbonngu ɓeen totteteeɓe kaalisaaji saabii ko ɓuri heewde e uujooji ɗii. Nii woni leyɗe tuubakooɓe ina mballita saabiiɓe uujooji e heddaade e laamu. Waɗde ɗum jibinta ko taaroo yirloo mo joofataa.
Ko ɗum kewi koo, daande ko wootere ngam ñiŋde ɗee baɗe jaggiraaɗe no warhoore aadeejo. Gila e pelle daraniiɗe jojjanɗe aadee haa e huunde e ardiiɓe leyɗeele walla pelle winndereeje, ko wayi no Fedde Ngenndiije Dentuɗe. Dental Afrik kañum ne werlinooma noddaango ballal ngam nawtude jookiiɓe toon ɓee cuuɗi mum en.
Leydi Paul Kagame, hono Ruwanndaa woni ngadiindi nootaade e ngoon noddaango. Kagame huniima wallitde gartirgol jookiiɓe ɓee, e jaɓɓaade heen 30 000 neɗɗo nder leydi Ruwanndaa. Nii woni Ruwanndaa hollii laawol potngol ñemmbeede caggal nde laatii leydi ɓurndi yaawde ƴellitaare e nder ɗii duuɓi noogaas cakkitiiɗi e nder winndere ndee. Ruwanndaa kadi ittiino ko wiyetee wiisaa koo wonande afriknaaɓe yiɗɓe naatde e leydi ndii. Ɗum noon, tuggi 1 saawiyee 2018, Ruwanndaa huniima jaɓɓaade 30 000 afriknaaɓe jookiiɓe to Libi. Saakti ɗum ko Muusaa Faki Mahamat, gardiiɗo Goomu Kisal Dental Afrik. Ɓeydi ŋarɗinde darnde Ruwanndaa ndee, ko alaa ruwanndaanaajo jeyaa e jookiiɓe Libi ɓee, yeeyeteeɓe toon ɓee. Leyɗe ɗe ɗum ɓuri toɗɗaade ɗee, alaa ko ndillani ɗum ko yiytinii, alaa feere maantinnde ƴetti ngam faabaade yimɓe mum waɗteteeɓe jiyaaɓe.
Njiyaagu noon wayi ko no winndere ndee nii ɓooyde. Renndooji winndere ɗii kala ndewii ɗoon, ɗo aadee jaggirta aadee banndum no jawdi nii. Ine hasii kala renndo tabitinoowo ɗum, tawata ko renndo daɗaango no feewi, renndo humambinnaagu e ŋakkeende geɗe baɗɗe neɗɗo neɗɗo ɗee. So wiyaama kadi njiyaagu nguu joofii ko ɓaleeɓe, ɗuum fof ɓuri muusde e hersinaade, sibu yimɓe fof ciftorta ko kaɗe bonɗe ɓe mbaɗanoo e jamanuuji ɓennuɗi, haa teeŋti noon e njulaagu ɓaleeɓe feewde fuɗnaange e hirnaange, ko anndiraa teret ɓaleeɓe (Njulaagu ɓaleeɓe).
Bookara Aamadu Bah


text:
Fotde noogaas e nayo APC cultivert wonɓe e nder diiwaan Maatam keblaama to bannge ndema sewosewooji. Ngoon heblo ko gollorgal biyeteengal Ñaay Saaroo, kam e SAKATA gooto heen hollirii e golle ɗe jogii ngam newnande ɓe huutortooɓe ndema sewosewo sahaa mum ko ko heedi. Ɓe kaalii eddaaji aawɗeele jogaaɗe ngam newnude moƴƴugol e nder remooɓe aawdi sewo sewo. Hol no leydi heblirtee, daawe moƴƴugol kala aawdi. Coodguuji newantooɗi ɓe huutortooɓe ɗeen aawɗeele. Denndaangal aawɗeele basalle, kañnje, nawe, dene holliraama. To bannge leyɗeele kuutortooɗe ndema jahruɗe yeeso to bannge Orop 26%;Amerik bannge worgo 16% ,Sappoŋ, Siin 10%,Enndo 6% Afrik 8% leyɗeele goɗɗe 14% fof ko ngam ƴeewde leyɗeele jahruɗe yeeso e leyɗeele ɗe njettaaki paandaale mumen to bannge ndema sewo sewo. Ngoo heblo maa wallit ɓeen remooɓe e njogitaari moƴƴiri tawii ko e ɗoftal APC en ɓe. Teskaama e nder ndema sewosewo ina heewi caɗeele won ɗo tolnotoo, ina keɓa caɗeele jahrugol yeeso.
Bookar sek lewlewal Maatam


text:
Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Radiyooji Pulaar ɗuuɗii, binndol Pulaar fanɗii !
Ariino e saa’i, hari ɗemngal Fulfulde ngal hino joginoo geɓal mawngal e jaayɗe (médias) lolluɗe ɗen wano RFI e BBC e nanndo maɓɓe. kono ɗum yehii haa seeɗa tun ñifi, fii mun deƴƴi. Wowlaa wowlitaa ka dinngire Fulɓe, miijooji ɗin haɗti ɗon !
Kono ɗum haɗaali yarlitiiɓe men ɓen eɓɓindanii feere goo, ɓe sinci radiyooji ɗuuɗuɗi ka Pulaar yewtetee, kabaruuji saakitee, bolondaaji fotta waɗtita miijooji fii renndo fulɓe..
Banndiraaɓe tedduɓe, si en innii en limtay radiyooji fulɓe ɗin e der winndere nden, ma en accu goɗɗi goo, hakkee ko ɗi ɗuuɗi. Tuma kala meɗen humpitaade fampeede radiyoo Pulaar keso, en heɓiino hay radiyoo diina, e radiyoo finaa-tawaa fulɓe, e ko nanndi.
Ko ɓooyaali koo, mawɗo men Ceerno Tijjaani Mbaalo (r)okkuno miijo feewngo fii no gaaci (music) fulɓe ɗin hebbiniree ka radiyooji men ngam « ɗuum wallat en no feewi he juljultoondiral ngaddinaaji men, kadi ina hebbina heɗotooɓe e noddooɓe, ngam hannde yonta mbo ngonɗen oo karalle ina taaɓii no feewi, ngam eɗen mbaawi heɓde gaaci Fulɓe he yeyre maa lowre « cite) ganndal yuutuub « youtube » (Janngiree ɗoo). Hiɗen yelii nden ngon eeraango battinta e renndo ngon.
Musiɓɓe tedduɓe, radiyooji men ɗin e ɗuuɗude, men jinnduno e majji me yiilii e lowe (sites) majji, men ƴellitii ko wonaa e winndeede ton. Nde ɗum yawti, men tawno hiɗi ŋakkiri/lelliri huunde hiɗtude !
Hino anndaa gila law wonde radiyoo ko ka wowletee, kono fewndo hannde, fanɗii radiyoo mo jogaaki wonirde/lowre enternet ka yowa winndanɗe mun e kumpite mun.
A nanay ka radiyooji mawɗi ; wano RFI hiɓe wi’a-maa ka lannoode/timmoode kabaaru/kumpital wonde « mo no faalaa humpitaade ko ɓuri nii, ko juuragol lowre amen nden », ɗum holli wonde wanaa haala kan tun radiyoo on heddori, ɓe winnday golle maɓɓe ɗen kadi e ɗeri ɓe yowana juurotooɓe ɓen. Hay taliwissiyonji ɗin waɗay ɗum, e piide misal France24 wi’ay tuma kala « juuree men ka lowre amen ngam keɓon ko yaaji e kumpite amen ».
Mo ƴewtike lowe radiyooji men ɗin fewndo hannde, o taway ko e Faransee maa Engele ɓe winndirta ko ɓuri heewude kon! Hiɓe humpitira Pulaar winndira Faransee maa Angelee! Ɗum ko ko lunndondiri!
Hannde hannde, ko binndol e jaaynde yaadata, huunde gasata ɓaawo ɗuma, kumpite ɗen ka radiyoo ko winndeteeɗe, fensitee yaññee, non yowee ka lowre.
E miijo am, hino hersinii ka sinceten radiyoo e Pulaar, hersen maa aamen winndude Pulaar ka lowre radiyoo!
Si a naatii ka lowe radiyooji Hawsa en maa Suwaahilii en, a taway ko e haala maɓɓe kan ɓe winndirta. Ɓe aamanaa ɗum ɓe hersiraa!
En haani waɗtande hakkil e ndee toɓɓere, eɓɓindano-ɗen fii mayre, wowtinen ɗemngal men ngal e winndeede, wallito-ɗen no Fulfulde heɓira loowdi (contenu/content) ka jowlol enternet.
Jamaanu hannde ngun ko e enternet mahii, alaa ko ɓuri fotude haa ɓura heɓugol ko ɗaɓɓata kon ka enternet e ɗemngal mun. Fayɓe hannde ɓen ko Google lamndotoo ɓuri mawɓe mun ɓen.
En torondirii winndugol Fulfulde, kala waɗa yeru mun on haa dañen/heɓen ko yoni molon. Ɗemngal ɓamtirtaake haala tun, ko haala e binndol!
Mi yettii.
3 Responses to Radiyooji Pulaar ɗuuɗii, binndol Pulaar fanɗii !
-
On maakii goonga moodi en, beru Rajooji mi anndi ɗin ka net, alaa heen winndayɓe e pulaar, si wonaa haalirde Aañam tun. Kono Rajo Fonndu Yeewti Pulaagu, Radio Haire Lao, Renndo, Ganndal, Fuuta Jalo e goɗɗi haa ɗuuɗi, ko ɗemnga farayse tum.
-
Ko miijjo, mojjo sanne.. Yoo Allah Wallu ful6e foof.!
-
Asalamaleykum mon badira6e ful6e mi sal mini goto kala inde mun e yetode mun on jarama no fewi yo Allah nawuru gole non yeso


text:
Maa won balɗe jooni tati fuuta e kummbaaru woni e ɓuuɓol keewgol doole. Kala joomen sukaaɓe tokosɓe naatii e jehreeji ngam ndaartande ɓesnguuji mumen comci tekkuɗi. Tee jammaagu ngu e mbeddaaji ɗi ko pooye tan njiyataa yimɓe ina ngitoo, haa teeŋti noon e ɓeen reenooɓe nokkuuji. Ko ɓuri heen muusde fof ko ñalawmaaji ɗi kala jogitinooɗo njallaaba mum yaltinii, nawdi heen bugawol mum nde wonnoo henndu ndu ina heewi, ɓuuɓol ngol ina fakiti haa alaa ɗo tolnitttee. Ngol ɗoo ɓuuɓol hay sinno ina aratnoo wayrii arde e ɗoo yontaaji. Sabu ina tiiɗi ɗo njiyataa ɓoorniiɗo wutte goybuɗo. To bannge daande maayo ngo so a faandiima wuro 1km a waawaa yiyde ɗum hakke no puseer o heewiri. Otooji dogooji kam ko maa waɗtee hakkille no feewi sabu keewgol puseer.
Haa e oo ñalawma ɓuuɓol ngol ina wutta no feewi.
Bookar Sek Lewlewal Maatam


text:
Caggal Amerik e Riisi, Siin juuriima e dow lewru. Juuriima oo, ko ɓe neldii laanel wiɗto juuriima e dow lewru ñalnde aset 14 desaambar 2013, tawi hawraani e hay caɗeele goote, laanel ngel ɓe inniri «Lapin de jade* » (wojere kaaƴe) walla Chang’e-3. Nde ngel ari haa kilooji 15 dow lewru, ngel woni e tellaade. Ngel waɗi hojomaaji 12.
Ngel juurii ko e nokku ina wiyee « Baie des arc-en-ciel » (wero timtimi), nokku mo meeɗaa yilleede…
Ngel tellini ɗoon masingel cunnotoongel (wojere kaaƴe ndee) ngel nganndu-ɗaa ko wonɓe e leydi gaa ɗowata ɗum. Nii woni ndi wonii leydi tataɓiri njahndi lewru. Ɗumɗoo noon ko daawal mawngal Siin tacci ɗoo. Anniya mayri ko neldude toon ko neeɓaani (e hitaande 2025) yimɓe.
Juuragol “Wojere kaaƴe” e dow lewru
Nde masiŋ maɓɓe biyeteeɗo “ndimaangu” doondinooɗo laanel wiɗto ngel ɓe inniri “wojere kaaƴe” huɓɓi dampooje (propulseurs) mum, ɗeen njerƴi fiiseeji ɗii mum ngam ustude njaaweeki juuragol ngol, o jipporii seese e dow lewru, o udditii, “wojere kaaƴe” reegi faade nduufdi lewru. Ndeen nde memii nduufndi ndii, “ndimaangu” ƴetti natal “wojere kaaƴe”.
Ndeen wojere kaaƴe dariima e werde nde ɓe inniri “werde timtimi”, nokku birniiɗo mbo meeɗa yilleede, nde welliti alluuje kuɓɓam, nde waklitii, nde ƴetti natal “ndimaangu”, ɗ een ngoni nate gonɗe les ɗee.
Wojere Kaaye ko laanel wiɗto ɗoweteengal to woɗɗi (téléguidé), sabu nawata ngel ko yimɓe wonɓe to Siin, ina seerti e won e laakon wiɗto nawoowon koye mum en (automatique) no Kiriyoositi nii. E ngel hattani difaade ɓurondiral nguleeki tolningal e 300°C.
Laakon wiɗto mbayri jippaade e lewru ko gila 1976, ko Riis wattindii neldude toon “Luna 24”.
Siin neldiino toon laakon wiɗto ɗiɗon, kono ko mbeeyowon tan, kon njuurotaako hono Cang’e-1 (oktoobar 2007) e Cang’e-2 (oktoobar 2010), etee eɓe pewji jokkude yahde toon duuɓi garooji ɗii, teeŋti noon neldude toon yimɓe.
So on ƴeewtendiima nate ɗee, ma on taw nduufdi lewru ina waɗi kaaƴe daneeje e gasaɓɓe, weeyo mum ko ɓaleewo kurum, tawi noon ko e ñalawma wonaa, koode ina cooynee, waɗi noon ko lewru alaa weeyo no Leydi nii, weeyo lewru ko ko ɓawli jamma e ñalawma fof.
Dow oo ko ɓalɓaligal haa hippii e lewru, naange ina sooynee, leydi ina sooynee yanti heen huunde e koode.
Waɗi ɓe innirde laanel ngel wojere kaaƴe, ko yiɗde reende pinal maɓɓe. Sibu, so oɗon teskii, kette ɓaleeje jiyeteeɗe e lewru ɗee, won e yimɓe mbiyi njiyata ɗoon ko binndol “fatiilan”, won heen mbiyi njiyata ko neɗɗo ina waɗɗii puccu, ekn, kamɓe ɓe mbiyi ko wojere ɓe njiyata ɗoon, tee ko ɗuum woni e tinndi maɓɓe.
Hammadi Jah


text:
Naatirde
« Amerikanaaɓe njuumaani. Ñalnde 20 saawiyee 2009 wonanii ɓe ñalngu daartol. Won e ñalɗi ina mbayla nguurndam leydi, hay so tawii muumtataa ko ɓenni, kono tawa ina njibina ɗamaamuya kappanɗe goɗɗe. Ñalawma oo kala, alaa ko waawi wirnude himme kewkewe ɗe :
Naatirde
« Amerikanaaɓe njuumaani. Ñalnde 20 saawiyee 2009 wonanii ɓe ñalngu daartol. Won e ñalɗi ina mbayla nguurndam leydi, hay so tawii muumtataa ko ɓenni, kono tawa ina njibina ɗamaamuya kappanɗe goɗɗe. Ñalawma oo kala, alaa ko waawi wirnude himme kewkewe ɗe :
naatgol ɓaleejo Ameriknaajo e nder Galle Daneejo (laamorde Amerik) hay noon yonteede Obama e tagoodi mum njooɗndi».
Pellital
Hakkunde ardiiɓe Ameriknaaɓe hesɓe ɓe, e Oropnaaɓe e mbaydi kuftodinndi, gooto heen fof won ko fadtiri e goɗɗo o.
Njanngu 11 settaammbar woppaama caggal. Hay kulol gaawanoongol e ɓerɗe, wuurnaa duuɓi e kitaale ngam semmbinde lannda, oo mo nganndu-ɗaa potɗo e oo ñalawma talaata woppude laamu : Ameriknaaɓe hannde ngoni ko e mawninde ñalngu kawral e hoolaare artunde e mum en.
Ɗum ina feeñi e nder nguu peeñtu ndenndungu e nder ngal dingiral « Mall », ko ina tolnoo e miliyoŋaaji ɗiɗi aadee. Ko ɓurnoo himmude e juɓɓule Ndenndaandi Amerik : laamorde (Maison Blanche), Asammbele (Congrès) e Ñaawirde Toownde (Cour suprême) tawtoraama kewu o.
Gargol Obama e gardagol Amerik ko seedanfaagal laaɓtungal semmbe demokaraasi ameriknaaɓe e kattanɗe leydi ndi e addude kesam-kesamaagu e sahaa kala. Yeru mum ko ɓooragol mayri hannde aada mayri tuuginooɗo e añam-leñaagu.
Ɗiiɗoo wooteeji mbaylii jiiɗe aduna o joganinoo e Amerik. Etee ɗum maa jogo batte caggal duuɓi keewɗi ɗo dawrugol Amerik ɓurnoo feeñirde ndoolndoolaagu e yaw e ŋakkeende paamondiral feewde e heddiiɓe ɓe.
Mbayliigu nguu noon yettiima, etee fuɗɗaama yiyeede, sabu kuulal gadanal ngal Obama ƴetti, ko yowde silsil ñaawirɗe kasoo Guwantanamoo.
Ñalnde talaata nde, won ko laamɗo keso o haali, ko yantondiri e ko o huninoo e sahaa nde o dikkantoo lefol ngol.
Jarabi gonɗo e konngol makko ko wiyde ina safra won ñabbuuli dowrowi gonɗi e nder renndo Amerik, jowitiiɗi, e ko ɓuri teeŋtude, e nehdi e cellal. Kono kadi, ko heptinde wonde o waawaa waɗdude fof, sabu o salii ko hennjude ɓesngu, o ɓuri mawninde ko wuurtinde miijo wonde Ameriknaajo fof yo anndu won ko fawii e mum.
Omo hiisi wonde bonannde o roni nde ɗo tolnii, sibu ko golwole ɗiɗi, luural hakkunde Palestiin e Israayiil e kiris to bannge faggudu mo Amerik meeɗaa hawrude ko ina abboo jooni e duuɓi capanɗe jeetati (80).
Ko ɗum waɗi o seeraani e wiyde : dumunna mbayliigu ngu maa juut, o heboraani waɗde kaawis, kadi mbaawka makko won ɗo haaɗi.
Kono ɗum fof ko Ameriknaaɓe ñaawata ɗum, eɓe ndokki mo hannde hoolaare tolniinde, e nder teemere kala, e capanɗe njeetato Ameriknaajo ina goongɗini mo. Amo hatojini e ɗuum.
Fulo naatirde jaaynde « Le Monde » ñalnde 21/01/09.
Fulo : Maamuudu Haaruuna Joop


text:
Naanmnde ɗe, ko naamnde keewɗe faayiida, eɗe ɓeydana en kadi faamde ko haalaa ko e ko winndaa ko. Ɗee naamnde noon ko e jeewte men e nder Rajo Muritani e kitaale 1988-1989. Ɗum waɗi hettere heddiinde nde, tiitoraa ko «Naamndiiɗo jaabaa».
Hol ko waɗata hoodere siirtaade?
Eɗen keewi yiyde jamma pooye jaawɗe ciirtatooɗe e weeyo, mbiyen ko koode ciirtatooɗe. Ɗum ena yiyetenoo gila e mawɓe men adinooɓe. Ɗum meeɗii rewreede joomiraaɗo, walla kala nde ɗum waɗi, sikkee won ko ɗum addorta. Haa e ñalawma hannde oo, wontii hankadi aada, kala nde yimɓe njiyi hoodere ena siirtii, mbiyata won ɗo mawɗo ganndaaɗo maayi, walla won ɗo laamɗo mawɗo moƴƴo maayi; caggal ɗum ɓuuco-ɗen.
E nder aduna men hannde oo (1989), wuuri e dow tagofeere men Leydi nde ko miliyaaruuji 4 neɗɗo, pawɗi miloŋaaji (gila e tigguuji haa e mawɓe nayeeɓe oskos, debbo yoo, gorko).
Ñalnde fof noon e aduna he, ko foti e teemedere miliyoŋ (100 000 000) hoodere ena siirtoo e weeyo leydi ngoo; (heen ena ciirtoo ñalawma tawa en mbaawaa yiyde sabu naange). So en kiisiima, e nder balɗe 50, siirtatoo ko miliyaruuji 5 hoodere (5 000 000 000) e nder weeyo leydi ngoo! Ndeke sinno nde hoodere siirtii fof mawɗo moƴƴo maaya, walla laamɗo moƴƴo sankoo, hannde hay laamɗo moƴƴo gooto heddaaki e aduna hee, sabu keewal koode ciirtatooɗe ɗee e nder balɗe 50, ɓurtiima keewal yimɓe e nder aduna hee. Ndeen kay ma a taw hay cukalon moƴƴon njahorat heen kisa!
Caggal ngelɗoo hiisayel, paamondiren tawo e ko fayti e innde “hoodere” ndee.
Sabu hol ko woni hoodere siirtatoonde?
Ko heewi e men cikkata hoodere siirtatoonde ko koode ɗe njiyaten e asamaan jamma ɗee, ko kañum en teɓɓittoo, ciirtoo mbaɗa laasi (mbaɗa wicco). Wonaa noon! Koode ɗe njiyaten e asamaan ɗee, en ñaagaaki Alla nde leydi takkii e majje saka siirtaade ɗe! Naange wulnge nge njiyaten ñalnde fof ngee, ko hoodere, en kaaliino ɗum. Hakkunde naange ngee e Leydi ndii, ko 149 600 000 km, kono ƴeewee nguleeki mayre. Takko naange ngee, nguleeki mum ena yaha haa 6 000 (degere); e nder mayre ko miliyoŋaaji degere (ndiyam pasɗam ko 100 degere tan).
Etee, hakkunde hoodere tigi-rigi no naange nii e leydi, so won potnooɗo heen siirtaade, ko leydi foti, sabu en mbiyiino naange men nge maa ɓur leydi mawnude laabi 332 000. Etee won e koode ɓuri naange men ngee mawnude laabi ujunnaje! Ndeke, ko ko famɗi foti siirtaade e dow ko mawni ! Kono en njahaani toon, sabu ciirtagol woodaani hakkunde hoodere e tagofeere. Woni hakkunde majje tan ko taaragol. Koode tigi-rigi ɗee, ena ngoɗɗi no feewi sanne, etee ngoɗɗeeki kii, en mbaawaa waɗde limoore ndee e deftere ndee, so ɗum ɓetiraama kilomeeteruuji.
Ngarten e naamndal men, woto en majjoyde e nder weeyo ngo hay gooto, so wonaa Alla, anndaa ɗo haaɗi !
Ko woni hoodere siirtatoonde?
Ko mbiyaten koode ciirtatooɗe ko, wonaa koode, ɗum wayi ko no annama ɗooɗe nii, walla kaaƴe nii, walla jamɗe tawa noon ɗum mawnaani. Jooni noon, tawde ɗe naatirta e weeyo Leydi ngo ko eɗe ngondi e njaaweendi mawndi, pofagol majje e henndu weeyo ngo waɗata haa ɗe kuɓɓa, ɗe cuma. Ko pofagol majje e molekile henndu weeyo ngo, waɗata ɗe sumde (molekile ko ngabbon ndenndawon haa ngonta ɓalndu, ko gaaluuɗe (aaludere) ɓalndu, oɗon mbaawi anndude ɗum e deftere nde mbaɗnoo-mi, faytunde e Metewo, walla weeyaango).
Ko cumu ɗeeɗoo geɗe e nder weeyo leydi mbiyaten koode ciirtatooɗe. Geɗe ɗee (kaaƴe, walla kaaƴe dennduɗe e jamɗe) cumata ko e faɗo weeyo wonngo to tooweeki potki e 80 km e dow koye men.
Hol to ɗee kaaƴe ngummotoo?
Asamaan winndere ndee ena heewi kuule. Naange, Leydi, koode, lebbi, tagopeeje e geɗe keewɗe goɗɗe fof ko kuulon winndere ndee. Kon ngeɗon hono mum en ko miliyaaruuji e miliyaaruuji e keewal, limotaako alla e heewde. Yeru, ndaaree jooni baawngal (won wiyooɓe ɗum “laawol hakkunde jeeri e waalo”, heen e remooɓe men walla heen e fuutankooɓe annduɓe geɗe asamaan, ena ñaawira ɗum gargol walla jawtugol dumunnaaji. So en kooyniima jamma, ɗum wayata kono laawol ɓurngol sukkitde koode nii, palingol dow asamaan). Baawngal ko deental koode. E nder baawngal ko miliyaaruuji e miliyaaruuji koode; e nder heen ko miliyaaruuji e miliyaaruuji e miliyaaruuji tagopeeje. Oɗon nganndi tagofeere wootere ena waawi jogaade ko ɓuri lebbi sappo (leydi jogii ko lewru wooturu ndu njiyaten e dow koye men jemma ndu, kono Supiteere jogii ko lebbi 62). Ndeke ena waawi taweede heen miliyaaruuji lebbi. Ɗoo jooni ɗo kaalɗen tan ko hol ko baawngal gootal waawi jogaade. E nder winndere ndee, ko miliyaruuji baawɗe! Ndeke kuule ɗee, Ko alla tan anndi, hay gooto waawaa ɗum limde e keewal. Kuule asmaan ɗiɗi e nder ngalɗoo keewal, ena mbaawi felɓondirde e nder doole ɓurtuɗe, e nder semmbe moolanaaɗo Alla, saroo e aduna he, e dow njaaweendi e heñaare mawnde, wooda heen ko naati weeyo men ngoo, leydi fooɗa ɗum, pofagol e henndu weeyo ngo suma ɗum. Walla wooda doole e semmbe moolanaaɗe Alla, ko nanndi e doole ɓuucatooɗe walla semmbe fooɗa fooɗoondu ɗe kaalno-ɗen ɗee, njana e gootal e geɗe winndere ndee, fusa ɗum, ɗum fetta saroo e asaman, wooda heen ko naati e weeyo men ngoo.
Ko ɓuraa sikkeede e jebbileede, koode ciirtatooɗe naatooje e weeyo leydi, ɗe njiyaten jamma ɗee, ngummotoo ko hakkunde tagofeere Supiteer e tagofeere Maars. Hakkunde ɗee tagopeeje ɗiɗi, ena woodi paftol (walla lefol) kaaƴe, walla kaaƴe gonduɗe e jamɗe tawi ndañaani renndude haa ngona tagofeere. Ko ɗoon ɗe ndeggondiri e weeyo majje, eɗe kaya e weeyo majje, eɗe njogii ɗoon laawol ngol ɗe taardotoo naange, no tagopeeje ɗe tardotoo naange nii. Heen e majje ko mawɗe, maa ɓur kaaƴe ɗe njiyaten ena tullinii e leyɗeele men ɗee, ma ɓur “suudu fowru” to Jowol, ma ɓur haayre Asaba to Muritani walla haayre Ngaal to Senegaal, walla ɓura haayre Kameruun, heen kadi ena njaasa ɗe mawnude. Ɗee kaaƴe, sahaa fof ena pelɓondira, kela, pusa, heen pilta haa naatoya e laawol leydi, haa naatoya e weeyo leydi.
E nder gorol “asteroyid” ngol (hono gorol kaaƴe gonɗe hakkunde Supiteer e Maars), heen e majje ena nganndaa, ena innaa, mawneeki mum en ena ɓetaa: heen haayre wootere mawneeki mum ko 740 km, nde wiyetee ko Seeres (wonaa Seereer dey! Eɓe keɓa!), woɗnde ndee wiyetee ko Palas, njaajeeki mum ko 200 km, Westa njaajeeki mum ko 380 km, Eros ko Km 20, woɗnde ndee ko Herm, njaajeeki mum ko Km gooto. Ujunnaaje e ujunnaaje kaaƴe goɗɗe ena ɗoon, ene ngondi e majje, kañje fof eɗa mbaɗi gori-gori, eɗe taaroo naange no tagopeeje ɗee nii. ƊEe kaaƴe ena mbiyee “tagopewkon” (sabu ɗe timmaani tagofeere, kono ena taaroo naange no tagopeeje nii). Heen 200 e majje sahaa fof ena taƴa bolol leydi e taarogol mum naange. Heen ena mbaawi felɓondirde e leydi (bone waɗa!) Yoo Alla reen en! Hannde, ko 800 e majje ene nganndaa hol boli (laabi) ndewata.
Ko ɓuri heewde e koode ciirtatooɗe njaaweeki mum en ko kilomeeteruuji e kala leƴƴannde ! Heen e majje ko mawɗe, ngasataa sumde haa njana e leydi. Heen e koode ciirtatooɗe ko jamɗe, goɗɗe ɗee ko kaaƴe. Jamɗe ciirtatooɗe ɗee noon, ɓuri leede gasde sumde e kaaƴe ciirtatooɗe ɗee. Tawi ko e ganndal koode, koode ciirtatooɗe mbiyatee ko meteworit. Tuubakooɓe Farayse, Riis e Engele e Espaañ, e Aarabeeɓe fof ko noon mbiyata ɗum e nder ganndal koode. Ngolɗoo konngol ko denndangol, ko konngol ganndal; kono gooto e maɓɓe fof, e ɗemngal mum wiyata ko hoodere siirtatoonde, walla hoodere dogoore, ekn. Ndeke enen fulɓe, hersinaaki e men huutoraade helmere ndee : eɗen mbaawi wiyde ɗum meteworit (walla meteyorit) so en mbelaama.
No mbiyno-ɗen nii, heen e majje ena mawni ngasata sumde haa njettoo wertaango leydi, haa njana e njaareendi. Hoodere meeɗii siirtaade haa yani e leydi, teddeeki mum ɓetaa tawaa ko kilooji 23 000 (walla tonuuji 23 !) ko heddinoo caggal nde nde gasi sumde! Alla anndi no nde fotnoo hade mayre sumde! Etee, hoodere siirtiinde ndee, ko nde njamdi nde wonnoo.
Hoodere meeɗii siirtaade ena suma gasni haa yani e leydi, waɗi ɗoon ngaska; ɗo nde yani ɗoo, njaajeeki ngaska kaa ko 1 200 meeteer (diraaji 2 400), luggeeki kii 200 meeteer (400 dira, ɓuri woyndu). Ɗum waɗnoo ko Arisonaa to Amerik, ko ɗum waɗi wonii jooni hedde duuɓi 5 000 e ko fawi. (Mi anndaa so ɓe ɓuucinooma nde nde siirtii nde, kono ɗum haɗaani nde yande e leydi, e ko nde tawnoo ɗoon fof, ɓuuciiɓe e ɓe ɓuucaaki fof moññiima gornam). Hoodere woɗnde yaniino to Afrik bannge worgo, to leydi Manndela en e hitaande 1920. Teddeeki ko heddinoo e mayre caggal nde nde sumi e weeyo men ngoo, ko 60 000 kilo! Ko ɗii 60 000 kilo tawaa ena mboɓii e leydi. Hol no nde fotnoo hade mayre sumde? Hade mayre naatde e weeyo leydi? Pulaar wiyi: hoodere siirtinooma, Jama Juggal wiyi “ɗum woƴi ko moƴƴuɓe!”
Umar Abdalla Wele


text:
En kaalataa ko faati e baylogol sahaa, ngol ganndo mawɗo biyeteneeɗo Einstein haalnoo ngol. Ngool baylogol fawinoo ko e njaaweeki huunde, dille huunde; fof noon e njaaweendi caafal. Wonaa toon paarnu-ɗen yeewtere men ndee.
Sahaa mo kaalaten ɗoo oo, ko sahaa jokkondirɗo e ngonka neɗɗo, sahaa jokkondirɗo e neɗɗo, e no woniri e hoyre mum.
Ɗoo, en mbaɗat hiisa tokooso, beeɓɗo, baawɗo famminde en jotondiral neɗɗo e sahaa, e hol no sahaa waawrata waklaade e nder hoore neɗɗo.
Njaggen yolnde “t” sahaa ɓetiraaɗo ɓetirkon men sahaaji, kon kaɓɓu-ɗen e cammeeje juuɗe men ɗee.
Njaggen yolnde wonnde “θ” sahaa gonnɗo e nder koye men oo. Ooɗoo sahaa “θ” ena waawi fotde e sahaa “t” o, ena waawi ɓurde mo juutde ena waawi kadi ɓurde mo famɗude. Ɗum fof fawii tan ko e neɗɗo oo, e no woniri.
Eɗen mbaawi wiyde θ = t ±At.
Ɗum firtata ko sahaa gonɗo e nder koye men “θ” o,o ma won sahaa “t” mo ɓetirkon men kon kollata, ɓeydee heen walla ustee heen baylogol sahaa mo ɓetirkon kon kolli oo.
Kokken ɗoo yeru: so neɗɗo yettoraama, yiɗii naatde taarorde saɗne, wiyaama yo fad hojmaaji 5 haa gonɗo nder taarorde ndee yalta, walla yo o fad, haa gaddoyɗo coktirɗe taarorde ndee arta, hojomaaji 5 ɗii leelirat mo, o sikkata nii yaa taw ɓetirgel makko waktuuji ngel, yaa taw daraaki. O wonata ko e wiyde “oo kam mbaar ɗaanaaki nder taarorde” walla “mbaar gaddoyɗo coktirɗe o majjaani?” O heppat, o faaɗat, o looɓat! Ko ngonka makko ko waɗata sahaaji ɗii potataa. Hoomaaji 5 ɗii, njuutirat mo, ɓurat sahaa gonɗo e nder hoore makko oo. En paamii ɗoo, sahaa gonɗo nder hoore makko ndee, ɓuri famɗude e sahaa jokkondirɗo e ɓetirgel makko ngel.
Kokken yeru ɗiɗaɓo:
So yimɓe ɗiɗo mbaɗaama e ɗo faaɗi, ko naandi e nder ŋabbirgal ŋabbinoowal. (Ko faraysenaaɓe mbiyata ascenseur, Engelenaaɓe mbiyaɗum elevator; haawnaaki eɗen mbaawi wiyde ɗum “ŋabbinoowal” walla “ŋabbirgal ŋabbinoowal”). Jooni noon, so ŋabbinoowal ngal ŋabbinii ɓe haa hakkunde taakawuuji ɗiɗi, diwii mo les oo, yottaki mo dow oo, dariima ɗoon etee ronkii udditaade. Neɗɗo muñoowo oo, cuusɗo oo, so ngal darii ko hojomaaji 5, e nder hoore makko ko hojomaaji 5 tan ngal darii. Sahaa mo ɓetirgel makko ngel holli oo, ko ɗuum tan woni e nder hooyre makko (θ=t).
Mo suusaa faaɗeende oo noon, sahaa oo, no yahrata nii, leelirat mo saɗne. Ɗoo
θ = nt walla θ = t +At.
Kokken ɗo yeru goɗɗo.
Yimɓe ɗiɗo. Sammba e Murkaldi.
Sammba nuldaama kaalis keewɗo, hawri ko o alaano hay ko o wottii .
Jooni hiirii, kaalis oo (ceede ɗee) ko janngo e waktu 9ɓo o heɓata ɗum.
Murkaldi ko barnooɗo neɗɗo, ko janngo e waktu 9ɓo o felletee.
Jamma oo ko gooto, ɗiɗo ɓee fuu padi ko janngo. Oo, ena fadi kaalis, oo, ena fadi kure e hoore (maayde).
Oɗon nganndi njuuteeki jamma oo wonata gootum e nder koye maɓɓe:
Sammba, jamma oo juutirat mo sabu omo heppi dañde kaalis. O waalata ko waklitaade “ko o jamma juuti, mate ɗum weetataa?” ko noon o waalataa haalde. O ronkat ɗaanaade.
Murkaldi, jamma oo raɓɓiɗat, sabu ko moobaare fadi mo. (haawnaaki so o aroyii e jangtaade e yesso Geno, ma o wiy mo “nde muɓɓat-mi gite, tawi weetii”. Walla “oon jamma kam, naange mut tan suppitii”. Ko goonga noon o ɗaanotaako, kono ɗum haɗataa jamma oo raɓiɗde e nder hoore makko).
Ko waawi heen won’de fof, en njiyii kam jamma oo ko gooto, mo yolnde mum ɓetiraa “t” (e ɓetirkon men kon), o lirii haa wonti θ = t ±At.
At ko liraango “t”, kono ɗum lirii ko e nder hoore neɗɗo oo.
Ngoo liraango so ɓurii mehum (At>0) wonnanta ko Sammba (e nder yeru men oo); so ɗum jaasii mehum (At<0), so ɗum “naattii”, ɗum wonanta ko Murkaldi barateeɗo janngo oo.
E sikke am, ngol tonngol ena waawi kadi winndireede nih:
θ = nt; tawa “n” ko limoore timmunde (1, 2, 3 …N) ɓurnde mehum, walla tawa ko heltere ɓurnde mehum (1/2, 1/3, 2/5 …e ko nandi heen).
Yeru, so n=1 ɗum firtata ko θ =t (Yero wondaaka yo weet walla waasa weetde).
So n=2, walla 3, 4, …ɗum firtata ko θ = 2t, 3t, …nt; ɗum firtata ko sahaa o juutirat neɗɗo oo, o heppat nde ɗum gasata (ɗum woƴi ko Sammba keppuɗo ko weetata oo, e ɓittiiɗo nder ŋabbinoowal, jiɗɗo yaltude ko yaawi oo)
So woni “n” ko heltere =1/2, 2/3, 1/5 …. e ko nanndi heen, ndeen noon θ = t/2, 2t/3, t/5 …ɗum firtata θ famɗat (ɗum noddi ko Murkaldi e yeru men oo).
Ndeke neɗɗo ena jogii ɓetirgel sahaa e nder hoore, ceertungel e ɓetirkon kaɓɓakon e juuɗe men kon, pawingel e ngonka neɗɗo oo.
Umar Abdalla Wele (ina jokki)


text:
Reenugol julde farilla
قال تعالى: (حافظوا على الصلوات والصلاة الوسطى وقوموا لله قانتين) سورة البقرة، الآية 238
وقال أيضا: (وأقيموا الصلاة وءاتوا الزكاة وأطيعوا الرسول لعلكم ترحمون) سورة النور، الآية 56
وقال عليه الصلاة والسلام: " العهد الذي بيننا وبينهم الصلاة فمن تركها فقد كفر" رواه الترمذي وابن ماجه وصححه الألباني.
Allah subhaanohuu wata aalaa wii: (reenee dhee juldhe e ndee julde hakkundeere (alansara) imma nodhon Allah hara hidhon yankinii)
O wii kadi: ( ngninnee julde nden, itton jakka on, dhoftodhon nulaadho on, belajoo Allah hino yurmee on)
Nulaadho Mouhammad (PSL) maaki: "aadi wondho hakkundhe men e bhee heeferaabhe ko julde nden, kala on tertiidho ndee julde haray o wonii keefeero)
Ndee julde hino waddhi kala juldho hellifaadho, nde o juulata kala wakhtu e saa'yi makko happaadho on, eno nelaadho on tindiniri non, si tawii ko gorko hino waddhiimo nde o tottata wakhtou on ka juulirde, siko suddidho ko ka suudu makko waddhimo juulugol.
Kala on juulirdho wano Allah on yamiri non, Allah newna naymo no o wadhira dewe hedditii dhedhen, o hiwamo e wadhugol ko boni, e kala pankareeji dhin, Allah wii:
(إن الصلاة تنهى عن الفحشاء والمنكر ولذكر الله أكبر والله يعلم ما تصنعون) سورة العنكبوت، الآية 45
Hino waddhii kadi juldho on nde o yamirta bheyguure makko nden fow ndhebhe reenata ndee julde, hara o yejjitaali kawtal makko ngal, e musibbhe makko bhen fow, Allah wii ka Al- Coraan:
(وتعانوا على البر والتقوى ولا تعاونوا على الاثم والعدوان واتقوا الله إن الله شديد العقاب)
Ndee julde hino himmi fota bhaa ko kayre neddanke attetee landheede niande jango, kosi julde nden mojji golle makko heddi dhedhen ndaaree, Nelaadho maaki:


text:
Caggal ko pinal mbiy-ɗen pinal ina yaaji. Onon fof oɗon nganndi ɗum, miin kam mi wonaa fanniyanke to oon bannge, kono mbiɗo jogii heen miijo… Eɗen teskii pinal pulaar to bannge renndooji baɗooji ɗo e nuwaasoot e banngeeji goɗɗi, ina moƴƴi mbaɗen heen hakkillaaji sabu ɗum ko ko yaajnata pinal, ɓamta yimɓe. Ko wayi no jooni hiirde ina waɗa, walla yannge, walla innde, neɗɗo luwa sonorisaasiyoŋ, ɓe ngadda banndaaji ɗi ngonaa pulaar, ko kanji tan njimata, tawi ko njiey-ɗaa ko a waɗaani ɗum; tawa kadi huunde tokosum ina waawi firtude ko oon waɗi koo… ko wonaa ɗum ko, senegaalnaaɓe kay njettaama no min keɗortoo ɓe e rajooji maɓɓe, Alla anndi emin njeeɓa ɓe, sabu ko ɓe kaalata ko pulaar janngaaɗo, laaɓɗo, belɗo heɗaade….
Mbiɗo wiya ndeeɗoo yiylirde Fedde Ɓamtaare Pulaar e Moritani e hoyre muuɗum terɗe gonɗe heen ɗe, eɓe njettee hay so tawii mbaɗi ko ho poti waɗde. Mbiɗo wiya ɓe ko ɓe saasɓe, muñɓe, ko ɓe jaambareeɓe. Sabu neɗɗo fof caasɗo, muñɗo ko jaambaaro. Daliilu am ɗum ɗoon ko ɗuuɓi capanɗe tati, wonnooɓe heen e sosɓe ɓe, so oɗon teskii, ko kamɓe ngoni ɗo haa jooni. Ɓe ndogaani, ɓe ngaamaani ɓe caaltaani… oɗon teskii e kadi e maɓɓe hay gooto heen laamu suuwtaani hokki ɗum palaas galɗininirɗo haa wona galo, sabu woɗɓe mbaɗaama noon… To bannge goɗɗo o, mbiɗo wiya pulaagu, haalpulaar, hay gooto jeyaa. Hay gooto woto wiyat ina fiytoo becce ko kañum jeyi pulaagu. Pulaagu ko kala tan nafɗo pulaar, janngi, nafi yimɓe ɓe, waɗi coñce leñol ngol, nawri ɗum yeeso… Ammaa jibineede, pesaa tiinde maa mbiyaa ko miin jeyi pulaagu wonaa goonga! Miin mi wonndaani e oon! Pulaagu ko nafɓe fulɓe tan njeyi pulaagu, mo wonaa oon fof jeyaaka heen. Yo o Alla ɓamtu Fedde Ɓamtaare Pulaar.


text:
Ñalnde 23 marse 2015, Dillere noddirteende IRA renndinii fotde 200 haa 300 neɗɗo, rewɓe e worɓe, sukaaɓe e mawɓe, e yeeso damal Jaagorde Ñaawooje e nder Nuwaasot ngam jambitde goppitgol Biraama, Jibi Soh e denndaangal ɓe ɓeen cokdanoo.
Tuggude waktu sappaɓo haa sappo e ɗiɗo ko ɗoon ɓe njoggini, eɓe ngondi e magaafonuuji maɓɓe, eɓe tilloo daaɗe : ndimaagu ! ndimaagu !… Yo Biraama e Jibi Soh e wondiiɓe mum en ngoppite ko ɓuri yaawde e ko aldaa e sarɗi ! Waɗnooɓe ko boni e waɗooɓe bone ɓee nana ñaaƴa e boli, paaynaaka !
Ko ɗoon gooto e maɓɓe kamɓe seppatnooɓe ɓee wiyi : « laamu nguu ko ko sukki noppi ena salii nande ko min kaalata koo kono so sokaaɓe ɓee ena lutti e kasoo, IRA luttat e mbedda. Ko min haalooɓe min ndeƴƴataa, ko min seppooɓe min ndartintaa » En nganndi nde Biraama e wondiiɓe mum nde ñaawanoo Rooso, cokoyaa ko Eeleega. E dumunnaaji cakkitiiɗi ɗii Jibi Soh rafaa toon, artiraa e Nuwaasot ngam ɓadtaade cafrirɗe. Gila ndeen hay so omo safree ne ko o cokaaɗo tawo.
Njaay Saydu Aamadu


text:
Hikka kadi, cumu muusngu waɗii to Daakaa Madiina Gunaas ñalnde 12 mars 2017. Ko ina tolnoyoo e capanɗe nayo neɗɗo (limoore ndee ina waɗi luure) maayii heen, ko jiida e kaake bonɗe e jawdi maayndi heen. Cumu waɗiino toon kadi e hitaande 2010. Ndeen, yimɓe njeegomo (6) cankinooma heen, heewɓe kadi ngaañii. Sabaabu cumu nguu anndaaka tawo, kono Ceerno gooto jahroowo e duuɓi 72 e almudɓe mum ɗiɗo e ɓiyum, tuumaama heen, nana e juuɗe laamu gila ñalnde 15 abriil. Hooreejo leydi Senegaal, hono Makki Sal, yahii haa toon ngam yiyrude gite mum ko kewi koo e duwanaade jaayaaɓe ɓee. Dowla Senegaal kadi yamirii balɗe tati sunu e leydi hee (18, 19 e 20 abriil).
Ko waawi saabaade oo musiiba fof, ine jeyaa heen nokku oo e hoore mum, sibu ko o ladde waɗnde leɗɗe, e koɗorɗe huɗo. Yanti heen waasde kewu nguu yuɓɓineede, kañum fof e heewde yimɓe. Ine heen kadi waasde yimɓe ɓee reentaade… Ɗum noon ko geɗe keewɗe ndenndi ɗoon. Wonaa hoɗdiro tan meho, kono welsindaare yuɓɓinooɓe ɗum ɓee, e laamu nguu, e nootittooɓe e daakaa ɓee fof, ine heen.
Ɗum noon, ko waɗatnoo waɗii, alaa ko heddii so wonaa daraade e gollaade mbele ko wayi nii ina waasa waɗtude. Ɗuum ina ɗaɓɓi golle keewɗe, gila e peewnugol nokku oo (ustude dunndu, mahde koɗorɗe jipporɗe, sompude ñippirɗe cumu ekn.), nehde yimɓe ɓee to bannge njuɓɓudi e reentaare e kuutoragol kaɓirɗe ñippirɗe cumu. Ina gasa tawa ko ɗuum laamu Senegaal faami nde nuli toon jaagorgal geɗe nder leydi, hono Abdullaay Daawuuda Jallo, yo ɗaɓɓir mawɗo Madiina Gunaas nde duwantoo leydi ndii « ndunngu keewngu ndiyam, kono kadi wooteeji jamyami », hade mum teeŋtinde pellital laamu Senegaal jogii ngam wallitde kisal ɓurngal moƴƴude nokku nguu e keñoragol mahngo e kesɗingol Daakaa kaa.
O wiyi : « miɗo yiɗi teeŋtinde ɗoo pellital hooreejo dowla oo waɗtude Daakaa kaa nokku kesɗuɗo, nder lajal daɓɓal. Maa min njokku ko fuɗɗaa golleede koo, min ɓeyda hurngo jumaa kaa, min kesɗina jolngo ngoo, min maha galle hoɓɓe. Ɗee geɗe kala so njahdinaama e pindingol arooɓe daakaa ɓee mbele njikkoo jikkuuji moƴƴi, eɗen ɗaminii ko kewi hikka koo waɗtataa. Miɗo yettina kisa duwaawu laamu Senegaal feewde e Ceerno Aamadu Tijjaan Bah e galleeji sankoraaɓe ɓee, miɗen ñaagoo Alla nde sellinta ko yaawi gaañiiɓe ɓee ».
Jaagorgal Heblo mecce e Pinal e Kumpital, ngal o yahdunoo toon, kañum ne hollitii wonde « sompude peeje kisal juumtuɗe » ko huunde heñoraande, tee « yimɓe fof ina cunii no feewi e ko kewi koo ». O hucciti e Ceerno e almudɓe mum en o wiyi « jokkude on daakaa kaa haa joofi hollitii haa laaɓti kulol mon Alla… E nder ɗuum, on njokkii tigi golle Al Hajji Mammadu Seydu Bah puɗɗunooɗo kaa daakaa, carka kulol Alla e diiwaan hee kala, mbaɗoowa e nokku ɓolɓolto, les nguleeki kiiski. Juulɓe ina ngara heen teeŋtinde dewal mum en, koota ina ɓoorii tuundi ». O siftini heen owno-owno gonɗo e winndere ndee, ɗo huunde e yimɓe ndartorii waɗde bonanndeeji, o wiyi « Aan Ceerno, a meeɗaa waasde siftinde fiɓnde diine Lislaam mahii ko e deeƴre ».
Madiina Gunaas ko komin nder Kaasamaas, to fuɗnaange worgo Senegaal. Ko wuro diineyeewo tijjaaniyankooɓe. Siiñti ngo ko Ceerno Mammadu Saydu Bah. Ngo woni ko e departemaa Welingaraa nder diiwaan Koldaa.
pulaar.org ina duwoo nde Alla yurmotoo yaafoo maayɓe, nde Alla rokka gaañiiɓe ɓee jam. Aamiini.
Bookara Aamadu Bah
————————————————-
Hol ko addi cumu Daakaa ?
“Ko addi cumu nguu habraa ko e gurupaaji WhatsApp Madiina Gunaas ɗii. Ko heen musidɗo gooto tawaaɗo geɗe ɗee holliti wonde ko nih yahri. Won gorko gooto huutortonoo gaas ngam defde walla wulnude ndiyam, hawri gaas oo no wiisiraa nih feewaani. Kisa o ruppitii jaynge ! E kulol, kanko gorko oo o ɓamiri noon gaas oo, o weddii. Ɗum filti yani e huɗo, woni e sumde. Hawri matalaaji eppoos ena ngonnoo ɗoon, kañum enne njaɓi, ngoni e sumde. Hankadi jaynge ena doga haa yettii masiŋ pooɗoowo ndiyam ena wonnoo sara ɗoon. Masiŋ oo ena waɗi mbanndu kuɓɓam, ko ɗoon tan o fetti, o ƴaarii jaynge e kuɓɓam baŋ-yoo-baŋ. Kadi kuɓɓam ɗam addi cuurki ɓaleewi kurum, tekkuki, haa yimɓe natti yiyondirde e koye mum en. Heewɓe e maayɓe ɓee, ko cuurki faɗɗi ɗum en, kisa jaynge tawa ɗum en ɗoon, cumoro kisa. Hankadi yimɓe kulii, nana ndoga ngam daɗndude piɗtaali mum en. Ndeen pompiyee arii, ndeke alaa ndiyam ! Alaa ko ɓuri haawnaade pompiyee adda siterna mo alaa hay waadere, kadi dogana ñifde jayngol. Hay gooto waawaa faamde no ɗum wonirta.” (…)
Ibraahiima Malal Saar, hooreejo pulaagu.com


text:
“Kala seppo walla pottital ngal njuɓɓudi laamu saloraaki hujjaaji laaɓtuɗi, pacciraaɗi, e nder lajal jaɓningal, ina dagii. Sukaaɓe ɓee ko e hakke mum en ngonnoo. Ko ɓe ngoppitaa koo ko waɗɗiinde ɗooftagol hakkeeji e wellitaare. Ñaawooɓe ɓee teeŋtinii ɗum nde ngoppita ɓe.”
Ñalnde 16 abriil, huunde e pelle renndo siwil e wondude e pelle sukaaɓe, njuɓɓinii seppo yamyamo sukaaɓe Muritani e nder wuro Nuwaasoot. Ine jeyanoo e paandaale seppo ngoo ɗaɓɓirde laamu nguu ƴettugol peeje moƴƴinooje nguurndam sukaaɓe e nattude joñde ɗum en e geɗe leydi ndii. Hade ɗuum, ɓe njoɗɗinii ɗaɓɓaande yamiroore ñalnde 10 abriil, ɓe mbaɗdi heen yamiroore fedde AMAM nde Ummu Kan ardii. Ñalnde 15 abriil perfee noddi ɓe ngam habrude ɓe seppo ngoo yamiraaka, kono rokkaani dalillaaji kaɗɗi ngo yamireede, tee rokkaani tintinaango winndaango.
Ñalnde 16 abriil ndee, sukaaɓe ɓee ndenti e nder deeƴre ngam seppude, polis yani e maɓɓe, werlii e maɓɓe lakrimogen tawi hay jeertinde jeertinaani, sadditi ɓe cabbi, riddi ɓe haa e nder galleeji. Heewɓe ngaañiima heen, 26 neɗɗo nanngaa heen, won heen nii njeyaaka e seppo hee, 16 e maɓɓe ngoppaa e jammaagu hee. 10 heddiiɓe ɓee, ina heen rewɓe ɗiɗo, nawaa kasoo ñalnde 17 abriil ndee, ñaawaa 20 abriil. Njeenayo heen laɓɓinaa, ko Ummu Kan gooto fawaa kuugal yowre kasoo lebbi 3 e njoɓdi pawal 5 000 mbuuɗu sibu mum yooɓtoreede e fuɗɗude seppo ngoo. Kamɓe fof ɓe ngoppaa kikiiɗe 20 abriil.
Pelle renndo keewɗe (Cmaf, Fonadh, Amdh, Cgtm, Ira, Cadre, OMLE) e partiiji politik keewɗi (Ufp, Tawassoul, Ajd/mr, Mpr) ceyfitii golle laamu nguu sabu wasre mum e kaɗgol mum yimɓe naftoraade hakke mo doosgal leydi gaddanii ɗum en, so hakke seppude e haalde miijo mum, e wellitaare waɗde batu (kuulal 10 doosgal leydi, kuulal 21 Piɓondiral winnderewal jowitiingal e hakkeeji siwil e politik, kuulal 11 Doosgal Afrik Hakkeeji aadee e ɓesnguuji ɗe Muritani siifi). Ko noon Amnesty International, e konngol gooto e ardiiɓe mum hollitiri mettere mum e pawgol kuugal e Ummu Kan, sibu o wiyi : « Ummu Kan fawraa kuugal tan ko sabu mum yuɓɓinde seppo yamyamo. Faandaare ngalɗoo kuugal ko hulɓinde daraniiɓe jojjanɗe aadee… ndaa laawol ina rokki ɓe hakke seppude e wellitaare batde nder deeƴre ».
———————————————————————-
Jaaynde Al akbar yaltinii jokkondiral e Kali Jallo, jiiloowo Seppo Yamyamo Sukaaɓe Muritani, ina jaaboo naamne.
Ine wiyee ko caggal leydi wuurti on e seppo ngoo
Kali Jallo (K.J.) : Wonaa takkeede ɗuum hulɓini min. Ɓuri himmude ko ƴeewde mbele takkooɓe min ɓee ina njoganii ɗum dalillaaji. Ina anndaa e Muritani, kala nde woodi ummiiɓe ngam yooltude hujjaaji mum en, won darotooɓe e bonnitde e wiyde ko huutorteeɓe.
Min njotondiraani e hay parti gooto e hay dillere wootere. Ko min sukaaɓe finɓe, faamɓe, yiɗɓe waɗde doole mum en e ƴellitaare leydi ndii. Min ƴeewtindiima ngonka leydi ndii, min tawi hannde alaa fof ko moƴƴi e ko yahetee koo. Min pelliti daraade minen fof ko aldaa e paltoor. E seppo amen hee, wonaa haalpulaar en tan, wonaa soninkooɓe tan, wonaa jolfuɓe tan, wonaa safalɓe tan, ko leƴƴi ɗii fof, ko sukaaɓe ɓee fof. On njiyii nii min ɓoornii ko simbisaaji baɗɗi ko ɓawli e ko ranwi ngam maandinde keewal eddaaji Muritani. Kono e nder ndii leydi ina waɗi yimɓe ɓe nganndu-ɗaa meeɗaa waɗde ko moƴƴi, kala yiɗɓe waɗde huunde, ngonata ko e bonnitde, ngona e wiyde ɗum en ko rasiste en, mbele safalɓe ɓee ina ndumtoo ɓeen, kaɓa e mum en. Kono hannde goomu ngardiingu seppo nguu ina waɗi safalɓe ina waɗi soninkooɓe, jolfuɓe e haalpulaar en e metis en hakkunde hardaneeɓe e fulɓe. Hannde ina waɗi e leydi hee yimɓe ɓe cuusaa, njiɗaa sukaaɓe leydi ndii njiytondira. Ko ina wona duuɓi jooni ko diskuur peccooru tan nanetee e kunuɗe ndenndaangal ma a taw waɗooɓe politik muritaninaaɓe, hay sinno noon ina woodi won ɓeen ɓe meeɗaa dowlinde peccooru, waɗii sahaa ko ɗuum ɓuri doolnude e jeewte politik.
Polis wiyi on njanii e mum
K.J. : Hannde yimɓe amen 10 inan nanngaa, e nder ɓeen 10, ina waɗi heen ɓe ngaraani seppo nii, ɓe polis nanngi nder galleeji mum en, takki ɗum en wiyi njanii e mum.
Hol heedanooɓe sehilaaɓe mon nanngaaɓe ɓee ?
K.J. : Heedanta min ko diɗɗal awokaaji e gardagol maitre Faatimata Mbay, mo njettat-mi ɗoo sabu cuusal mum, kam e Me Buuhuboyni e botoniyee fedde awokaaji (jooni jooni min ceerti) e pellitde yantude e diɗɗal kaal-mi ngal e awokaaji goɗɗi, Me Ebeti en, ko ina ɓura awokaaji 20.
Hol hujjaaji mon ?
K.J. : A min ɗaɓɓi Koybingol sarɗiiji binnditagol, cellal wonande sukaaɓe, kisal wonande yummiraaɓe amen e wandiraaɓe amen rewɓe (yo taksiiji ɗii kala mbinndite, nganndee…), keɓtingol dipolomaaji muritaninaaɓe keɓaaɗi caggal leydi, teeŋtingol kisal laabi, laawɗingol ɗemɗe ngenndiije, moƴƴitingol duɗe laamu sibu duɗe keeriiɗe mbonnii jaŋde ekn.
Min kaalii ko faati e sooynaɓo kaaleteeɗo oo, potɗo laaɓtininaneede yimɓe, min kaali ko toɓɓe ɗe min cikki ko keñoraaɗe, haa teeŋti noon e gollingol sukaaɓe jom dipolomaaji en ɓe ngalaa golle, e sukaaɓe ɓe ngalaa dipolomaaji jogiiɓe kattanɗe e humpito, jom mecce en, min mbiyi ko laaɓal e nuunɗal nder konkuuraaji ngenndiiji ɗii fof, hoto hay leñol ɓurne e dow keddiiɗi ɗii…
Hol ko tagi on huccinde haala mon e mawɗo leydi tan ŋaddet ?
K.J. : Hannde persidaa ina woodi ine wiyee Muhammed Abdel Asiis, jooɗiima e yeewtere, wiyi « ko kañum ƴettata peeje, kañum yamirta, kañum waɗata kala ko ine waɗee e Muritani, ko kañum ñawndata denndaangal caɗeele ». Ɓayri ko kanko ñawndata denndaangal caɗeele, minen sukaaɓe Muritani, 70% e leydi ndii, amin njiɗi haaldude e makko ko aldaa e heɓni heɓni.
Roɓindii ɗum ko Bookara Aamadu Bah


text:
Ɓesngu Niimaa Worgo e gardagol Huseyni Soh jooɗiiɗo to Bergamo Itali to bannge ɓulno, yuɓɓinii kewu ngam aafde tuufeere adannde, ngooroondi galle Pulaar e nder wuro mum ñalnde 22 e 23 lewru juko 2017. Galle oo inniraa ko Niimaa Tengella, wiyaa Galle Pulaar Niimaa Tengella. Ɗowi golle ɗee ko Jaaƴe Hammadi Gelaajo Bah e ballondiral Abdul Gelaajo Bah, gardiiɗo sukaaɓe Niimaa, Jaaltaaɓe Abuu Soro Amayel Jaw, Abuu Gey, Aamadu Cilo Ayse Jaw e tawtoreede ɓesngu Niimaa e kuuɓal, rewɓe e worɓe. Teddungal kewu nguu e teddeendi mum mbaɗaa ko e innde Gelongal Fuuta lollirɗo Njaay Saydu Aamadu mo Muritani garɗo jooɗɗinde (joƴƴinde) tuufeende adannde galle oo.
Weertaango galle oo ko ujunnaaje sappo meeteer kaaree (10.000 m2). Waɗetee e makko ko duɗe pulaar, duɗal quraana, paabi jaatiiji maamiraaɓe men donaaɗi e jeewtirɗi pinal Fulɓe e diine Lislaam. Kewu ngu waɗi ko e yeeso hilifaaɓe dawrugol halfinaaɓe diiwaan Maatam. Ena e ɓeen cukko mawɗo falnde Maatam (sous-préfet) e seto mum, Malal Dem e Yaayaa Dem to Ndulumaaji, meer diiwaan oo Aamadu Yubba Sal e jagge mum e cukko meer Nabbaaji Siwol ena wiyee Umaar Dem.
Hade geɗe ɗee naataneede, Meer diiwaan oo e joom-wuro Niimaa hono Mammadu Saydu Jaw ƴetti konngi, kaali ɓure gonɗe e galle oo so tawii o rewii laawol. Ɓe manti darnde wuro ngoo e njuɓɓudi mum, ɓe njuutnii e tiiɗnaare sagataaɓe wuro ngoo, tuggude e wonɓe ɗoon haa e ɗanniyankooɓe ɓee. Nde ɓe ndowi konngi maɓɓe, rewnaa heen ko seppo ganni rewɓe Niimaa e ƴaro baali. Nde punndi mukki haa huulti, beeyni kaɓɓitaa, gooto fof arti e toŋorde mum, ko ndeen woni nde teddiniraaɗo ñalɗi ɗii noddaa ngam fawde tuufeere adannde e yeeso natooɓe e naɓoyankooɓe hakkunde kelle, bawɗi e buubaaji. Ko ɗoon jamaanu nguu rowi golle subaka ɗee, ñaltoyi galle Jaaƴe Hammadi Gelaajo Bah, njaatigi ñalɗi e hoɗɓe ɓee. Heedde 16 w30h yeewtere fattamlamre daɗɗaa nde tiitoonde : nafoore janngude ɗemngal neeniwal. Yeewtiyanke oo ko Gelongal Fuuta ganndiraaɗo Njaay Saydu Aamadu e duuso hoɗdu Aamadu Coobeeri Bah, gorko Hamaraaɓe. Jaaƴe Bah waɗi ciimtol no Niimaa hoɗiri, haali hol gonɗo Niimaa Tengella Geɗal, uddiri haalannde mum golle e golwole jaambareeɓe fulɓe ɓennuɓe. Abbaas Jallo, ɓiyi Sammba Mayram Jallo Jeeri ari, toƴƴi daande gumbalaa, rewi ɗo baaba mum rewatnoo haa ɓalli fof nguli. Ɓee kiwtii ngoyi, ɓeya njuuri mo kaalis haa jiifa makko heewi. Ko ɗoon haalooɓe Pulaar mbiyata: “so waandu artaani baaba mum juutde laaci e waawde ŋaylaade, woto jaɓ kam laaci mooƴa e leydi”.
Ñalnde 23 ndee, ko juuraade wuro ngoo, gila e joom-wuro, elimaan jamaa haa e hilifaaɓe mawɓe nokku oo. Kikiiɗe daɗɗii ko yeewtere rewɓe wuro ngoo. Tiitoonde yeewtaande ndee ko darnde e nder renndo.
Tesko-ɗen wonde ooɗoo galle Pulaar Niimaa Tengella, ko o ɗiɗaɓo e Daande Maayo bannge Senegaal. Gadano oo woni ko Aañam Yeroyaaɓe. Mahi mo ko Katante Leñol Kan e ballondiral ɓesngu Aañam Yeroyaaɓe. Ko ɗuum addani en wiyde: “ so won leliiɓe, luliiɓe no janaale, won dadiiɓe dariiɓe no jullaaje“
So won jaambareeɓe yahɓe ndeke won jaambareeɓe keddii, so won ngenndiyankooɓe maayɓe, won rontooɓe keddii e aduna hee, momtooɓe gonɗi leñol. Ɓesngu Niimaa ko e ɓeen ngenndiyankooɓe jaambareeɓe jeyaa.
Ñalɗi Niimaa mbaɗii faayiida, gaagaa tawtoreede hilifaaɓe dawrugol nokku oo, gure catiiɗe ɗee fof, alaa heen ngo yimɓe mum kattaa. Tuggude e Kundel Rewo e worgo, Tokomaaji, Gurel Bookar Barahiimi, Tiggere Siree e Yeenee, Jammel Jale, Maatam, Wudduru, Saadel, Somana, Ngijilon e Ndulumaaji Demɓe, ko jiidaa e jaayndiyankooɓe e jirwinooɓe jeewte wonɓe e rajooji gonɗi e nokku hee walla ummoriiɓe haa to Ndakaaru, wayɓe no Alasan Soh e Gelongal Gamaaji Sahre. Golle ñalɗi ɗii kadi, alaa heen fof ko humpi heɗiyankooɓe, mbaɗaa ko tolnde beƴ e rajooji ɗii kala.
Gelongal Fuuta lollirɗo, Njaay Saydu Aamadu


text:
Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Hadiise: Ɓure sullagol (wayraade) ka hoorugol
Musiɓɓe julɓe tedduɓe,
Hiɗen yewta ɗoo seeɗa e ɓure sullagol (wayraade) e nduu lewru koorka (suumayee), tippude e Maakuuji Ɓurnaaɗo Muhammadu (yo O his).
Eggaama e Jaabir Ibn Abdillah (yo Alla wele mo), Annabiijo Alla on mo jam e kisiyee woni e mun on maaki: “ Kala on faalaaɗo hoorude, yo o sugulor goɗɗum ».
Fillike mo Imaam Ahmad.
Eggaama e Umar Ibnul Aas (yo Alla wele mo), Nulaaɗo Alla on mo jam e kisiyee woni e mun on maaki: “Ko serndi koorka men kan e koorka yimɓe defte ɓen ; ko ñaametee on ka sullaari ».
Fillike mo Muslim.
Eggaama e Ibn Abbaas (Yo Alla wele ɓe-Kanko e ben makko-), Annabiijo Alla on mo jam e kisiyee woni e mun on maaki: “ Menen dey Annaabaaɓe ɓen, men yamiraama adintinngol huntaari amen, nenna suguli amen, e nde men fawata ñaamo amen ngon e dow nano amen ngon ka julde”.
Fillike mo Ibn Hibbaan.
Musiɓɓe tedduɓe;
Ko feƴƴi ɗoo kon, ko seeɗa e Hadiiseeje Nulaaɗo men Muhammdu (yo O his) fii ɓure wonɗe e sugulagol ado hoorude, hiɗon gelii non wonde ɗuuɗuɓe e men hino welsindii e oo sunna, woɓɓe wi’a ɓay wanaa farilla; jaraa ko sugulii, woɓɓe kadi le wi’a ɓayri ɗum haɗataaɓe hoorude, ɓe sugulii ɓe sugulaaki; ɗum tampintaaɓe; jaraa ka ɓe suguloo, e ko nanndi.
Hiɗen wi’a ɓen, ɗum ko faayere! Sabu tippude e ɗee Hadiiseeje yawtuɗe ɗoo, hiɗen wi’a wonde sugulagol hino mari nafooje heewuɗe wonannde julɗo on, tawaa e majje, ɗee ley ɗoo:
1. Wonde ɗum ko sunna : Mo ñentinii le sunna, o heɓay baraaji mun.
2. Ko sugulagol ngol serndi en e yimɓe defte ɓen (Yahuuda e Nasaara), tawde kamɓe kadi hiɓe hoora.
3. Sugulagol hino wona sabu softeende hooruɗo on ñallal ngal fow, teŋtinii non fayɓe ɓen.
4. Ɗum hino woni sabu heyɗintingol annuyee koorka kan tuma kala.
5. Sullagol hino wona sabu julɗo on heddaade e sago mun fodde teege ɗen hayfaali, ko fii non mo weelaama, suumayee nanngii ɗum ñalorma; ko karahan si o ronka ɗuuɗude haala wonde himo weelaa; walla o lutta e wullitagol, ɗaanoo ñalorma on fow, ronka feere hay no juulira e waqtu.
Tippude e sunna on, hiɗen yamondira immanagol suguli on, hay si ko tamaroore walla ndiyam yaretee-ɗam, e ko nanndi fii tan ñenntingol sunna Nulaaɗo men on Muhammadu (yo Alla ɓeydu yurmeende e maɓɓe o hisna ɓe).
Timmii.
Kuɗol: Tafsir BALDE
Mo Misiide Network
www.misiide.net


text:
Hiirde ndee fuɗɗoyii ko waktuuji sappo e jeetati (W18) kikiiɗe, nde fuɗɗorii ko jaŋde Ɓuraana e daande Ceerno Aamadu Soh, tergal catal NDB. Rewi heen ko gardiiɗo goomu jeeyngal e juɓɓingol, hono musidɗo Sih Jibriil Aamel, ƴetti konngol ngam salminde yimɓe ɓee e haalande ɓe no njuɓɓudi hiirde ndee lelorii.
1-Udditirde hiirde ndee jaŋde Ɓuraana. 2-Konngol hoyreejo Catal fayde e joɗnde ndee.
Hiirde ndee fuɗɗoyii ko waktuuji sappo e jeetati (W18) kikiiɗe, nde fuɗɗorii ko jaŋde Ɓuraana e daande Ceerno Aamadu Soh, tergal catal NDB. Rewi heen ko gardiiɗo goomu jeeyngal e juɓɓingol, hono musidɗo Sih Jibriil Aamel, ƴetti konngol ngam salminde yimɓe ɓee e haalande ɓe no njuɓɓudi hiirde ndee lelorii.
1-Udditirde hiirde ndee jaŋde Ɓuraana. 2-Konngol hoyreejo Catal fayde e joɗnde ndee.
3-Konngol koolaaɗo kuuɓal catal, fayde e joɗnde ndee. 4-Jimol bismorgol won’dude e njalniika, ngol hebli ɗum goomu Ngatamaare catal NDB. 5-Yeewtere, nde tiitoonde mum woni : «Nguurndam Kan Aamadu Saydu ». 6-Ɓeydi yimɓe wuurdunooɓe e Kan Aamadu Saydu. 7-Jimol fedde Pinal Sukaaɓe Likseyba, nde tiitoonde mum woni : « Amadu Saydu Kan waɗii yeeweende ». 8-Konngol mbayniigu, uddirgol hiirde ndee.
Ko nii woni nde musidɗo Aamadu Soh janngi Ɓuraana e daande mum welnde ndee gasni, golle keddiiɗe ɗee kuccanaa. Hoyreejo catal Nuwaadibu, hono musidɗo men Bah Abdul Ajiiju ƴetti konngol ngam salminde yimɓe ɓee, e bismaade ɗum en e hiirde ndee, e yettude ɗum en e nootagol mum en e keewal. Nde o joofni konngol makko o rokkiti konngol Koolaaɗo kuuɓal catal ngal. Koolaaɗo Kuuɓal Catal Nuwaadibu hono musidɗo Caam Aadama Alasan ƴetti konngol e innde Fedde Ɓamtaare Pulaar e innde catal Nuwaadibu, kañum ne, salmini renndo ngoo, bismii ɗum, o yetti yimɓe ɓee kala sabu no ngardi e keewal nii, gila to silke too haa ɗoo e hiirde ndee, o haalani yimɓe ɓee hol ko woni muujibu catal Nuwaadibu yuɓɓini nguu ɗoo Ñalngu. Ko siftorde musiɗɗo mo ɓe nguurdunoo, ɓe ngollodinoo ko heewi to bannge ɓamtaare ɗemngal pulaar e kala fiyakuuji renndo, ɓe njiɗi teskinde e hakkillaaji yimɓe ɓee, darnde nde oo gorko daraninoo leñol ngol, nattii woodde hannde, kono fotaani yejjiteede haa bada. Kanko e wayɓe no hono makko, leñol ngol ina foti yoɓde ɗum en golle mum en, tawa ko waɗande ɗum en ñalɗi duwaawu e janngude Ɓuraana hono nii.
Caggal nde Koolaaɗo Kuuɓal joofni konngol mum, goomu juɓɓingol rokkiti konngol ko musidɗo Limaan Sammba Jah ɗowoowo pinal e jaŋde catal ngal, jolni diɗɗal mum goomu Ngatamaare e dingiral ngal e wondude e nehdi e newaare, ina ñaantorii paɗɗungal jooɗngal, tawi ko sukaaɓe rewɓe e worɓe welɓe daaɗe. Ɓe njimi jimol belngol, jurminiingol jahdungol e gitaruuji belɗi, ngol tiitoonde mum woni : « Kan Aamadu Saydu », ngol Limaan Samba Jah wallifii, yo Alla yoɓ mo moƴƴere, ɓeydana mo himme, cellal e hattan. E nder jimol ngol ɓe kolli heen geɗe ŋarɗuɗe no feewi, sabu kamɓe yimooɓe ɓee, mo woni e maɓɓe kala ina jogii e junngo mum ŋaroyal oolal, ina wirni ɗum, tawi ndeke winndii e majje ko alkule innde Kan Aamadu Saydu, jimtotooɗo yimre ndee, caggal nde ɓe njoofni jimol ngol laawol gadanol, o darii o mo noddira alkule ɗee gootal gootal haa innde ndee timmi, no ɗum feññiraa nii ina yooɗi ina feewi sanne.
Caggal jimol ngol, goomu nguu rewni heen ko njalniika, no tinndinoore tokosere, tiitoonde mum ko : « Fenaande jokkoore enɗam ɓuri goonga taƴoowo enɗam », waɗi fijo ngoo ko Alasan Sal, Yahyaa Jaako, Raamatullaay Sal e Ummul Khayri Njaay. Njalniika kaa ko gorko nawlirɗo rewɓe ɗiɗo ɓe mbeldaani, hol peeje fuunti tawi ko e dow fenaande suuɗaande o huutorii haa rewɓe ɓee mbeldi, e dow sikke, mo woni e maɓɓe kala sikkata kañum gorko oo ɓuri yiɗde, sabu won ko rokkaa ko goɗɗo oo rokkaaka, ndeen noon jam mo dañi oo, yo reen ɗum hoto bonde.
Caggal goomu Ngatamaare, goomu juɓɓingol rokkiti konngol ko hoyreejo Catal hono musidɗo Bah Abdul Ajiiju. Musidɗo oo waɗi yeewtere e nguurndam Kan Aamadu Saydu , o tuggi ko gila hitaande nde o jibinaa haa ñalngu o rutti e joomiiko, nde o naati jaŋde e nokkuuji ɗo o janngi, haa nde o waɗti liggaade, e rentooji ɗo o liggii, nde o naati e Fedde Ɓamtaare Pulaar, hol darnde nde o darinoo e ɓamtude ɗemngal pulaar, hol ko o winndi e pulaar, hol no foti duuɓi o ardii catal ɓamtaare pulaar Nuwaadibu. Ciimtol ngol ina waɗi faayida no feewi, sabu e ɓe nganndondiri no feewi, waɗi ɗum ko ɓe ngollodiima ko heewi e nder ɓamtaare pulaar e haa e juɓɓule goɗɗe.
Caggal yeewtere ndee, gardiiɗo juɓɓingol rutti konngol ko e ɓeydooɓe e yeewtere ndee. No mbiyruno-ɗen, terɗe fedde ɓamtaare pulaar gollodinooɓe e Kan Aamadu Saydu e nder catal ngal e sahaaji jawtuɗi ina tawtoraa hiirde nde, eɗen limta heen ko wayino musidɓe: Bah Aamadu, Bah Abdul Kadeer, Baal Abdullaay Buubu, Dukkuree Muhammadu, Ceerno Jibi Manngaan, Jallo Muusaa Mudeyya, Njaay Usmaan Ngeedi, Jallo Abdullaay, Sih Najiiru Hammee, Sal Aadama, Maamuudu Gise, ko to bannge worɓe. To bannge rewɓe, ina heen Lih Kummba Liidel, Aysata Kan gooto e suddiiɓe makko, Raamata Kan, ɓeeɗoo fof, gooto e mum en kala ƴettii konngol haalii hol no anndiri mo e hol ko anndiri mo, mo woni heen kala so haali cikkaa ko kañum ɓuri anndude Kan Aamadu Saydu, sabu ina jogii ko sifotoo e makko ko goɗɗo oon haalaani, Alla e yeewtere ndee welde e haalaaji ɗi moƴƴude e yurminaade, galle oo no wayi heewde yimɓe nii fof, sabu maɓɓe heɗtaade ko haaletee koo, e no ɗum wayi deeƴde nii, cikkataa ko hay gooto alaa e nokku hee.
So ɗemɗe fof ɓamdii mbiyii neɗɗo ko moƴƴo, neɗɗo oo ko moƴƴo ! Ndeke noon en puuraani kadi en kaalaani mehre, ko kaal-ɗen e Kan Aamadu Saydu, wonde ko o moƴƴo koo fof ko goonga, ko ɗiin sifaaji o jogii. Yo Alla yoɓ mo toon to o woni too ndeen moƴƴere kaŋko e maayɓe juulɓe kala, aamiin.
Nde ɓeydooɓe ɓee njoofni konngi mumen, gardiiɗo juɓɓingol ruttini konngol ko e Fedde pinal Sukaaɓe Likseyba, ɓeen ngaddii ballal mum en baɗngal faayida e hiirde ndee, ɓe mbaɗii heen jimol belngol, jurminiingol tawi tiitoonde maggol ko : « Kan Aamadu Saydu waɗii yeeweende ».
Nde ɓee ɗoo njoofni jimol mumen belngol, ko ɗoo woni ɗo hoyreejo catal Nuwaadibu, ƴettiti konngol ngam yettude yimɓe arɓe ɓee fof e jaarde ɗumen e dow innde Fedde Ɓamtaare Pulaar, e Catal Nuwaadibu, e duwanaade ɓe balɗe juutɗe e nguurndam moƴƴam e cellal duumingal, haa mbaawen waɗde hono ɗii ñalɗi laabi keewɗi. O uddi ñalngu nguu e waktu 21 jamma, e dow weltaare, e weytaare yimɓe ɓee kala.
E tonngol haala men, eɗen njetta banndiraaɓe e musidɓe Nuwaadibunaaɓe kala, rewɓe e worɓe, dañɓe arde e ɓe ndañaani arde kala, rennduɓe e FƁPM nguu kewu, haa mbaawi yuɓɓinde nguu ñalngu paayodinngu, naattungu e daartol Ɓamtaare Pulaar. … En ñaagiima Alla jeyɗo binnde kala OO, Joom baɗe e baawɗe, yo O yoɓ ɓe moƴƴere duumiinde ga aduna to e to laakara. Njettoor men keeriiɗo fayde e terɗe catal Nuwaadibu FƁPM sabu darnde mumen, pellital mumen, yarlitaare mumen e heɓaare mumen, haa teeŋti kadi e Goomu Ngatamaare e gardagol Ceerno Liimaan Sammba Jah « Ɓiɗngel Leydi », dariiɓe jamma e ñalawma haa yuɓɓini kewu nguu Ñalngu.
Caam Aadama Alasan, Koolaaɗo Kuuɓal Catal Nuwaadibu.


text:
O heɓii 55,68% daande. Mo o yahdunoo daawal ɗiɗmal oo, hono Monsef Marsuuki, gardinooɗo leydi ndii e daawal ɓennungal ngal, heɓi kañum ko 44,32%. Ɗum noon, eɗen mbaawi wiyde o fooli mo ko to woɗɗi, ko njomu ngu alaa guli. Heddii ko juɓɓule woote ɗee laawɗina ɗum. Monsef Marsuki noon fadaani ɗum sibu noddii Esebsi duwaniima ɗum.
E daawal gadanal woote ɗee Esebsi heɓnoo ko 39,4%, Monsef Marsuki 33,4%. Wonii duuɓi tati ko Suudu sarɗi (Assemblée constituante) toɗɗinoo Marsuki yo ardo leydi ndii e daawal hakkunde ngal, duuɓi nay caggal ko ɓesngu Tuunus riiwi Ben Aali e laamu.
Eɗen mbaawi wiyde hannde, wonde Esebsi ko mbaroodi, sibu, toɗɗeede hooreejo leydi ina yahra e duuɓi 88, tawi kadi heerto mum, hono Nidaa Tuunes, parti jahroowo e duuɓi ɗiɗi fat, mo alaa ko sosranoo so wonaa luulndaade islaamiyuun en (islaamiste en), yuɓɓunooɓe e parti biyeteeɗo Ennahdaa, tawi kadi ko e nder leydi Tuunus, wonaa huunde weeɓnde. Waɗi noon ko Islaamiyuun ina keewi toon doole. Yanti heen kadi, kanko Esebsi, o woniino cili keewɗe kalifu e laamu Burgibaa, o wonii kadi, laawol gootol kalifu e laamu Ben Aali. Kono añde islaamiyuun en ngardoo leydi ndii, addanii keewal ɓesngu Tuunus suɓaade mo. Ina gasa tawa ɓeydi ɗum ko Tuunus jarribinooma islaamiyuun en hakkunde 2011 e 2013 tuma nde ɓe ngardinoo guwarnama leydi ndii. Ko ndeen yimɓe heewɓe ngañti ɓe.
Ko e Tuunus demminaare aarabeeɓe fuɗɗinoo ñalnde 17 desaambar 2010, e nder wuro Siidi Busiid. Leyɗe aarabeeɓe keewɗe ñemmbiino ɗum, ƴettiti konngol “degage” (Erhal e Arab, Ummo ɗoon e Pulaar), konngol gontungol jimol murtanɓe laamuuji hoorameeji. Eɗen mbaawi limtude heen dillere Misra, riiwnde Hosni Mubaarak e laamu, yuumtunde e ngardiigu islaamiyuun en (Mohammed Morsi), ngu koninkooɓe kuutorii ngam waɗde kuudetaa e artude e jappeere. Limten heen Libi, ɗo dillere ndimaagu yuumti e musiiba hare hakkunde ɓesngu. Limten heen Yemen… Alaa e leydi e leyɗe aarabeeɓe ndi wempeƴere dillere ndee yettaaki, kono nde toɓi ngatamaare tan ko e Tuunus, ɗo nde jibinanoo ɗoo.
Muttaar


text:
Ko ñalnde jeeɗiɗi lewru mee hitaande ujunnaaje ɗiɗi e jeenay (2000) BUDDAHAA WUL BUSEYRI ruttii e joom mum «En ngoodanii Alla e tee ko e makko tan nduttoto ɗen». Wonande ɓe nganndaa Buddahaa, ko kaŋko woni Almaami gadano wuro Nuwaasoot walla mbiyen leydi ndi kala, sabu ko kayri fof tuuginoo e makko.
Ko ñalnde jeeɗiɗi lewru mee hitaande ujunnaaje ɗiɗi e jeenay (2000) BUDDAHAA WUL BUSEYRI ruttii e joom mum «En ngoodanii Alla e tee ko e makko tan nduttoto ɗen». Wonande ɓe nganndaa Buddahaa, ko kaŋko woni Almaami gadano wuro Nuwaasoot walla mbiyen leydi ndi kala, sabu ko kayri fof tuuginoo e makko.
Tawaaɓe jeytaare Moritani hoore mum e cosgol laamorgo dowla o, kañum en fof majjaani Buddahaa, sabu jamaa gadano mo o juulnatnoo lolliri ko jamaa Buddahaa, etee o darii ko e wuro Liksaar (leegal hannde), sara jehre adannde wuro ngoo fof. Teskini e gardagol makko e nder oon jamaa ko yimɓe ɓee fof ina njaɓannoo mo, ina keɓtini ganndal makko e nuunɗal makko, ɗum noon wonii ko haalpulaar en, wonii ko safalɓe. Heewii ko leƴƴi ɗi njawondiri to banngal tabitingol diine lislaam, kono haalpulaar en kam ina njaɓani Buddahaa.
Natal keddingal e hakkilaaji amen minen sukaaɓe liksaarnaaɓe e kitaale capanɗe jeegom, ko mawɗo capaato, joom waare mawnde, meetolol danewol, kala ɗo njiy-ɗaa ɗum fof ina moyla, ina yahra mamdu, ina ɓitti paɗe mum, cukalel ina rewi caggal mum ina dursitoo, sahaa, nanaa omo reftina ɗum e laawol so telɓii, tawa ɗum dartinaani yahdu makko.
E ɗiiɗoo duuɓi battindiiɗi, tuggi kitaale 89 feewde jooni, ganndal lislaam majjaani e leydi he, kono nuunɗal eggii e yoga e hoohooɓe diine sabu jarabi jawdi aduna e ɗaminaare. E nder kitaale 89-91, dawrugol bonngol feeñii e leydi he, dawrugol añamleñaagu, tawi tammbii ɗum ko laamu, e gardagol Maawiya wul Sidahmed Taayaa. Enen fof eɗen ciftora ko ɗum jibinnoo gila e daaygol ɓaleeɓe, taccingol feewde Senegaal e dow waawnere, e warngooji limti-limtinɗi daande maayo, ɗum jidaa e warngo soldateeɓe. E oon sahaa, nde annduɓe heewɓe e juulɓe muumɗi, hoodere siirtii e nder oo asamaan niɓɓo, yaynii, siftini juulɓe kala, e laamiiɓe e oon sahaa, «mo wari juulɓe e lewru korka e dow amdu e belaaɗe, maa heɓ ko Alla resannoo ɗum ñalnde darnga darii.. ». Ɗiiɗoo konnguɗi o haali ɗum en ko e khutba makko ñalnde juulde koorka e lewru abriil 1991, caggal nde warngooji militeer en peeñani aduna o. Maawiya ina sawndii mo, o ñohaani, o mallaani ; Ɗo Maawiya jooɗii ɗo ina jogii leggel e juŋngo ina diida e leydi, Alla tan kay anndi ko o miijotonoo, Alla e ɗii konnguɗi naatde !
Ina gasa tawa Buddahaa ɓuraani seernaaɓe leydi ndii fof ganndal, won heen nii ma a taw daɗɓe mo, kono yoga e maɓɓe o ɓuri ɗum en ko nuunɗal, sabu o woɗɗiti kala jarribaaji aduna keewɗi ardude e fiyakuuji politik, kala ɗo yonti yo o haalan juulɓe ko Alla yamiri e fiyakuuji renndo, o yettina ɗum en. Nde o faami leydi ndi naatii e jamaanu ɗo diine natti wonde maantorgal etee o waawaa ɗum falaade, o felliti daayde o feewi Makka, o woppiri almamaagal makko, ɓee laatiiɓe no ɓiɓɓe tekke, falooɓe ɗemɗe, ngooña kunduɗe, kaala ko weli laamɗo, ngoppa ko Alla wiyi. O seerti ɗoon e ɓee roondiiɓe faggooji mum en, njaɓɓoyii laamɓe daande maayo ina ndagnana ɗum en goofi mum en, nduttoo manta ɗum en, njarfa ɗum en haa «nanndina ɗum en e sahabaaɓe nelaaɗo Alla».
Mo wiyi ina daarta moƴƴi Buddahaa, maa jamma naywu joofnaani, kono tesko-ɗen tan wonde mbaasɗen ko neɗɗo mo meeɗaa woorde ko foti wonde darnde mum, so hormaade aadee e jojjanɗi mum, haɓɓaade e ngootaagu leydi e wonde ceerno dimo mo reftaaki hay laamu ngootu, so wonaa ngu Alla ngu.
Buddahaa a suddiima leppi leydi, leydi suddiima leppi Teddungal.
Maamuudu Haaruuna Joop


text:
Leñol Fulɓe ko ɓooyngol, ganndangol he leyɗe keewɗe. Leñol Ngol ena mooɓi kinɗe keewɗe e golle ceertuɗe he nder gure, leyɗe e duuɗe. Ko wayde ngol noon addani daartol maggol jiiɓanii jili keewɗi haa nguurndam maggol saɗti joganaade coɗol gootol e tuugnorgal ngal yonta hannde waawi tawde he mooftal keeringal. Aɗen njogii hannde laaɓnde keewɗe ɗe annduɓe renndo ngoo njonti jaabaade ngam ittan’de renndo ngoo ko ɓuri heewde he caɗeele nguurndam leƴƴi. Holi no leñol men wiyatee ?, Holi to woni iwdi leñol ngol ?, Holi nafoore walla caɗeele kinɗe leñol ngol ?, Holi peeje njoganiɗen leñol ngol haa heɓa he renndo ngoo fotde mum tawa ena waɗani ngo kala ko foti waɗde. Miɗo jooɗtorii maa annduɓe men njaabo ɗee laaɓnde he mbaydi ganndal e njuɓɓudi keeriindi. Leñol fulɓe ena yaaji, kono ko keeri ɗi laamuuji aduna pecci he koɗorɗe mum en haa huunde he ɓesngu maggol pamɗini jiydigal e ngootaagu mum en. Caggal nde gannde e ñeeñe kese ngaddani yonta kuwtorɗe nguurndam to senngo binndi, nate, kaalirɗe, ayawooji, taƴtirɗe jolɗe e kumpitale keeriiɗe; Fulɓe teskiima ɗaweede ko heewi he ɗeen geɗe tawi saabii ɗuum ko laamuuji hoyram-hoyraagu e neɗɗaagu ngu leñol ngol jogii haa wonti kuwtorgal ɓeen jannguɓe hodo e wuurdude doole janane ko aldaa e nuunɗal potnongal sañireede nguurndam. Fulɓe ana carii he leyɗe, kono woodaani leydi ɗo ɗemngal pulaar tottaa geɗal mum haa yoni to haalirde e ayaawo ngenndi. Gullitaali keewɗi maɗaama, fotdeeji laaɓndaama, kono tan laamuuji ɗi nuunɗaani nani cuɓtii woon ɗemɗe ena mbaɗi ɗum en laɓɓe heediheedani ngam yaɓɓude ɗemɗe ngenndi keddiiɗe.
So en dokkii yeru he leydi SENEGAAL, fotde ɗemɗe 25 ena he mayri, heen 19 ko keɓtinaaɗe he laamu. So en keɗiimma haalirde walla en ndaarii ayaawo ngenndi ngoo, en tawat ko ɗemngal gootal joɗɗinaa haa feewnitii, godɗe ɗee mbaɗanaa meeɗnel wallanii ɗe mbaɗtaa no teŋkoowo he galle galo ɗawoowo.
Caggal yontaaji jawtuɗi ɗii, ko Sammba Aadama Caam en , Tijjaani Aan en e heewɓe ɓe mi etotaako limtude inɗe mum en, ngudditani en dame, ɓe kirjini ɓesngu leñol ngol he maandaade ngonka renndo heso ngoo haa yottii he yontaaɓe men hannde dillooɓe he ɓamtaare leñol ngol to senngo kumpital.
Pelle ɓamtaare keewɗe ngoodii, lanndaaji dawrugol ndarnaa, ngenndiyaŋkooɓe tafi pelle e goomuuji jannginooɓe, fin’dinooɓe e suusnooɓe sagataaɓe men. Tuggi batuuji Bambakoo haa yottii TABITAL PULAAKU WINNDERE e pelle keewɗe, cariiɗe he koɗorɗe Fulɓe. Naalaŋkooɓe, jannginooɓe, magiyaŋkooɓe, haralleeɓe men ngaafɓe jaayɗe, kaalirɗe Tuddunde e lowe pulaar e winndiyaŋkooɓe jime e jimɗi Pulaar ndokkondiri juuɗe e pelle ɓamtaare, ndema, awo, ngaynaaka e ñeeñal ngam riiwde majjere, ñawu e basal. Hannde ndee ɓadli keewɗi ƴiggitiima warñeende ndimaagu mbele pulaar heɓa fotde mum he kala jookdu winndere. Pelle kese ngaafaama ngam ñawndude ɗeen joote: Ena woodi fedde haɓantoonde potal ɗemɗe leydi Senegaal e gardagol Demmba Soh mo Juuwde jaaɓi to Farayse.
Ndeen fedde waɗiino wullitaango rafi potal ɗemɗe ngenndi to haalirde e ayaawo Senegaal, fotde 4000 aadee ciifii heen. Ɗum jibinii teskuyaaji mawɗi etee hay so haalaaka, en paamii won ko fuɗɗaa heɓeede ko dille ɗee caabii.
Fedde ndee seeraani he waɗde seppooji he leydi Farayse etee ande jokki golle haa nde laamu Senegaal felliti tottude kala ɗemngal fotde mum haa yona. Ndeen fedde noon so haalaama ko alaa he sago njaaren mawɗo men Abdullaay Lih mo Wodobere ngam darned e pellital o waɗi haa nde woodaa kadi o ɗowi nde haa nde darni koyɗe.
En kaalii darned fedde potal ɗemɗe ngenndi Senegaal, kono paamen fayndaare mayre ko jojjitde ko laamu leydi foti waɗan’de ɓesngu mum. So tawii noon ko geɗe laaɓndiiɗe coggu walla dental keeringal, ɗuum nde ɗaldi ko pelle walla dente godɗe garoyooje.
Jooni naatanen hollitde renndo ngoo ko woni ummannde fedde JAAYRE PULAAR e nguurndam mum:
Caggal lebbi 12 jawtuɗi dental gootal woodii he tuddunde yiiryiirnde ( Enternet ) to senngo ESKAAYEB
“ skypes” ngal inniraa DINGIRAL FULƁE woni ɗo yimɓe kawrinta miijooji mum en ngam ñawndude jooto Pulaagu e daranaade ɓamtaare leñol ngol. Yimɓe heewɓe ena kawratnoo to haalirde men HAAYRE LAAW haa ganndondire keɓaa heen, enɗam wuurti , miijooji njultondiri. Ko ndeen udditaare jibini miijo Dingiral Fulɓe to senngo skypes.
Ko adii nde naataten he mbunndi nguurndam JAAYRE PULAAR, ena haani njaaren mawɗo men Mammadu Yaayaa BAH mo WOCCI e WAALALDE caabiiɗo goodal dingiral Fulɓe haa miijooji ndañaa yoo fedde aafe tawa ko heerantoonde goodal haalirde e Ayaawo Fulɓe to ngootiri he leyɗe men. Ko ɗiin miijooji ngaddani Fedde JAAYRE PULAAR jibineede he gardagol Ibraahiima Kan Katante leñol mo Aañam Yeroyaaɓe to leydi Farayse.
Ndeen fedde ari ko tammbanaade leñol ngol rogere nde heewɓe ngoƴaa tawi noon ena waɗaa diwre sawaawo: Fayndaare JAAYRE PULAAR ko yoo ɓesngu Fulɓe rentin gannde, peeje e jawdi mum mbele haalirde e ayaawo pulaagu ena dañee to ngootiri he leyɗe men. Fedde ndee ena rentini leyɗe Fulɓe kala e duuɗe ɗe ɓe ɗannorii. Fedde nde tafiraa ko mbaydi TABITAL PULAAKU WINNDERE. Jooɗorde yiilirde toownde ndee woni ko to leydi Farayse, kono jagge mayre ko cariiɗe he duuɗe ɗee. Batuuji fedde ndee mbaɗatee ko he SKYPES e ballal Ibraahiima Demmba Jah mo Siñcu bamammbe. Caggal nde JAAYRE PULAAR heɓtinaa he laamu Farayse, nde ummanii hannde ko yoo kala leydi aaf ɗoon cate e peŋɗe.
Dañirɗe fedde ndee ko: Piye, yarlitaare e balle. Mbaydi piye: Gonɗo AFRIK fiyata he hitaande ko 1OO (Teemedere) Seefaa walla njaru mum. Wonɓe he duuɗe keddiiɗe ɗee ko 2O ooroo (Noogaas) walla njaru mum. Hitaande kala fiyatee ko laawol gootol. Kala yiɗɓe anndude he nguurndam fedde ndee ko ɓuri yaajde, yoo o jokkondir e yiilirde toownde ndee he ɗee jokkorɗe. Hoyreejo: 06 16 28 27 79. Koolaaɗo Kuuɓal: O6 61 46 65 94. Walla mbinndon min he: jaayrepulaar@yahoo.fr
Banndiraaɓe, ko goonga en keewii pelle, kono ko ɗuum waawata wallude en hannde tawa fedde kala ena jogoo ko heerorii to ñawndugol caɗeele men. Yoo won noon he jili (hakkillaaji) men ko enen ndenndi pelle ɗee kala. Hay heen wootere hoto yiyru wodnde ndee ari ko haɓaade ɗum. So en ngoɗɗinii miijooji , en tawat fayndaare ndee ko wootere. Gooto he men ana waawi jeyeede he pelle ɗee kala, tawa omo faami kadi omo faamanaa ko o neɗɗo gooto mo wutteeji keewɗi: Kala fedde nde ñalngu mum dawraa, o ɓoornoo wutte mum.
So tawii won dille laaɓndii keewal pelle, fedde kala adda hoolaaɓe mum e dawrugol mum tawa aɗen njananaa dentaangal pelle ɗee kaɓantoo tan ko jam Pulaagu, kisal e ɓamtaare mum. Ko adii tonngugol ndee winndannde, ko jaaroore heeriinde fayde he ALHAJJI NJAAY jom ayaawo 2 STV to Senegaal ngam darnde makko e pellital makko. Hay so wonaano geɗal o ittani leñol to ayaawo makko ngal, omo haani jaareede ngati so kala pullo daraniima won’de huunde he leydi mum no makko nii, maa leñol ngol teddine he winndere ndee kala.
Fotde men he ko o waɗi koo ko geɗe tati: Njaaren mo, mballondiren e makko e moƴƴinen ko o rokki en koo. Tonngol winndannde ndee ko eeraango: Kala fedde nde ɓiɗɗo pullo waawi jeyeede, yoo o waɗ yila makko he TABITAL PULAAKU WINNDERE, o jeyee he catal walla penngal gonngal he nokku makko.
En meeɗaani dañde fedde rentinnde Fulɓe kala, etee so TABITAL firtiima; mooɓtude Fulɓe he fedde wodnde ko huunde saɗtunde waɗde.
Tabital yoo darano anndude dentaangal pelle Fulɓe he kala ko ɗe mbaawi ummanaade, ngal annda ko ɓesngu maggal, ngal ñoota, ngal fooɗta kadi ngal goongɗinana kala fedde walla teelɗo miijo mum e darned mum tawa noon angal humpitii ɗuum telɓintah ko ngal ummanii koo. Njanngen, ngollen, njiɗen ko men tawa aɗen pasnii ko hoɗdiiɓe men. Hoto cerindoɗen kono kadi hoto caayen. Nanngen ko men, hoto kappitoɗen ko jananɓe, nuunɗen he ko ndenndaɗen.
On njaaraama. Haralleeɓe men ngaafii jaayɗe, kaalirɗe Tuddunde e lowe pulaar haa ɗeen golle cuusni en ndeke ko ngummaniɗen koo ena aaɓnoo.
Ibraahiima Umar Kan Katante leñol mo Aañam Yeroyaaɓe


text:
Wonaa fuunti, wonaa tinndol, ko goonga laaɓɗo, ko kabaaru koolkisaaɗo, goongɗinaaɗo : petroŋ ina waawi feewnireede ndiyam geec. Ko ɗum woni ko annduɓe « konu-diƴƴe » leydi Amerik mbaɗi, so waylude ndiyam geec, mbaɗta ɗum kuɓɓirɗam (carburant). Ɗum noon US Navy udditii yonta petroŋ mo alaa ɗo haaɗi.
Yowitaare to oon bannge jooni wonta daarol. Leyɗe galɗirnooɗe petroŋ kala, yo cakku peeje goɗɗe, sibu ɗoo e janngo ɓadiiɗo ko wonnoo doole maɓɓe koo iwii.
Ko goonga noon e ooɗoo sahaa ko feewnata ɗaam kuɓɓam koo ina ɗeɓi tiiɗde seeɗa to bannge njaru, sibu ko hakkunde 1 000 mb e 2 000 mb wonande liiteruuji 3, 7 kala. Kono ko e fuɗɗoode tan, eɗen njenanaa ɓooyataa peeje njiytee, lelnee ngam newnugol peewnugol oon petroŋ, so tawii kay yeeyooɓe e alɗirɓe petroŋ hannde ɓee njooɗaaki heen.
Ɗum firti kadi ko yowitaare men e geec ko ko ɓeydotoo, haa teeŋti noon kadi ooɗoo petroŋ ɓuri laaɓde e moƴƴude e sato men. Ɗum jiidaa e ɓure jotondirɗe e ɓeydagol nguleeki weeyo. Nde tawnoo ndeeɗoo feere tuugii ko e kuutoragol gaas karbonik (CO2) caayɗo e diƴƴe geec, posnoowo ndiyam mum, ina wayi no so ɗum waɗtii golloreede, hankadi wontata tan, ko gaas karbonik mo ngukkitten e weeyo oo, diƴƴe geec moɗa ɗum, enen kuutoren ɗum ngam feewnude kuɓɓam… Nii woni o ɓeydotaako heewde e weeyo, ɗum noon, batte aadee e ɓeydugol nguleeki leydi maa darto.
Batte majjum to bannge faggudu e politik e ƴellitaare so ɗum waɗtii huutoreede no feewi, hay gooto anndaa ɗo kaaɗata : denngaangal leyɗe takkiiɗe geec maa mbaɗtu feewnande koye mum en petroŋ mum en, laamuuji hoorameeji ɗi doole mum en tuuginoo e njeeygu petroŋ yo nganndu laamu mum en fayi ko e solde.
Ƴoogirde slate.fr
BAB